open-index/open-wikipedia-markdown huggingface dataset:
നമുക്കു പാർക്കാൻ മുന്തിരിത്തോപ്പുകൾ

പി. പത്മരാജൻ തിരക്കഥയയെഴുതി സംവിധാനം ചെയ്ത ചലച്ചിത്രമാണു ***നമുക്കു പാർക്കാൻ മുന്തിരിത്തോപ്പുകൾ***. സൂക്ഷ്മമായ തിരക്കഥ, ഛായാഗ്രാഹണം, മനോഹരമായ സംഗീതം എന്നിവ കൊണ്ട് ശ്രദ്ധിക്കപ്പെട്ട ഈ ചിത്രം 1986-ൽ പുറത്തിറങ്ങി.

കെ.കെ.സുധാകരൻ രചിച്ച *നമുക്കു ഗ്രാമങ്ങളിൽ ചെന്നു രാപാർ‌ക്കാം* എന്ന നോവലിനെ ആസ്പദമാക്കിയാണ്‌ തിരക്കഥ രചിച്ചിരിക്കുന്നത്‌. പ്രധാനകഥാപാത്രങ്ങളെ മോഹൻലാലും ശാരിയും ചേർന്ന് അവതരിപ്പിക്കുന്നു. ക്രിസ്ത്യൻ പശ്ചാത്തലത്തിൽ അവതരിപ്പിച്ചിരിക്കുന്ന ചിത്രത്തിൽ, നായികാനായകന്മാരുടെ പ്രണയസന്ദേശങ്ങൾ 'ഉത്തമഗീതത്തിലെ' ഗീതങ്ങളാലാണ്‌ പ്രേക്ഷകരുമായി പങ്കിടുന്നത്. ചിത്രത്തിന്റെ ക്ലൈമാക്സ് രംഗം മലയാളസിനിമയിൽ ശക്തവും വ്യത്യസ്തവുമായ നായകസങ്കല്പത്തിനു നാന്ദി കുറിച്ചവയാണ്‌. പത്മരാജന്റെ എല്ലാ സിനിമകളും പോലെ ഈ ചിത്രവും പ്രണയത്തിനു പ്രധാന്യം നൽകിയിരിക്കുന്നു.

## അഭിനേതാക്കൾ
* മോഹൻലാൽ – സോളമൻ
* ശാരി – സോഫിയ
* തിലകൻ – ആന്റണി പൈലോക്കാരൻ
* വിനീത് – ആന്റണി
* കവിയൂർ പൊന്നമ്മ – റീത്ത
* ഓമന
* ആനി
* മിനി
* വിഷ്ണുപ്രകാശ്
* എൽ. നാരായണൻ
* പള്ളിക്കൽ പി.എൻ.വി.
* പൂജപ്പുര രാധാകൃഷ്ണൻ

## സംഗീതം

## പുറത്തേക്കുള്ള കണ്ണികൾ

* 
* നമുക്ക് പാർക്കാൻ മുന്തിരിത്തോപ്പുകൾ -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 
## ചിത്രം കാണുവാൻ
നമുക്കുപാർക്കാൻ മുന്തിരിത്തോപ്പുകൽ (1986)

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
ജനുവരി 9

ഗ്രിഗോറിയൻ കലണ്ടർ പ്രകാരം **ജനുവരി 9** വർഷത്തിലെ 9-ആം ദിനമാണ്. വർഷാവസാനത്തിലേക്ക് 356 ദിവസങ്ങൾ കൂടിയുണ്ട് (അധിവർഷങ്ങളിൽ 357).

## ചരിത്രസംഭവങ്ങൾ

* 1760 &ndash; ബാബറി ഘാട്ടിലെ യുദ്ധത്തിൽ അഫ്ഗാനി സൈന്യം മറാത്താ സൈന്യത്തെ തോൽപ്പിച്ചു.
* 1799 &ndash; നേപ്പോളിയനെതിരേയുള്ള യുദ്ധത്തിനായി പണം സ്വരൂപിക്കാൻ ബ്രിട്ടീഷ് പ്രധാനമന്ത്രി വില്യം പിറ്റ് ആദായനികുതി ഏർപ്പെടുത്തി.
* 1816 &ndash; സർ ഹംഫ്രി ഡേവി ഖനിത്തൊഴിലാളികൾക്കായുള്ള വിളക്ക് പരീക്ഷിച്ചു.
* 1863 &ndash; ലണ്ടൻ ഭൂഗർഭ റയിൽ സം‌വിധാനത്തിന്റെ ആദ്യ ഘട്ടം പ്രവർത്തനമാരംഭിച്ചു.
* 1915 &ndash; പ്രവാസി ദിവസം - മഹാത്മാ ഗാന്ധി ദക്ഷിണാഫ്രിക്കയിൽ നിന്നും ഇന്ത്യയിലേയ്ക്ക് വന്നതിൻറെ ഓർമ ദിവസം.
* 2005 &ndash; പാലസ്തീൻ ലിബറേഷൻ ഓർഗനൈസേഷൻ യാസിർ അറാഫത്തിന്റെ പിൻ‌ഗാമിയായി റൗഹി ഫത്വയെ തിരഞ്ഞെടുത്തു.
* 2014 – ജപ്പാനിലെ യോക്ക്കിച്ചിയിൽ മിത്സുബിഷി മെറ്റീരിയൽസ് കെമിക്കൽ പ്ലാൻറ് സ്ഫോടനത്തിൽ അഞ്ചു പേർ കൊല്ലപ്പെടുകയും 17 പേർക്ക് പരിക്കേൽക്കുകയും ചെയ്തു.
* 2015 - ബർഖോൾഡെറിയ ഗ്ലാഡിയോലി ഇലകൾകൊണ്ട് വിഷപൂരിതമായ ബീയർ ഉപയോഗിച്ച മൊസാമ്പിക്കിലെ ഒരു ശവസംസ്കാരച്ചടങ്ങിൽ 75 പേർ മരിക്കുകയും 230 പേർ രോഗബാധിതരാകുകയും ചെയ്തു. 


## ജനനം
* 1913 &ndash; റിച്ചാർഡ് നിക്സൺ, യു. എസ്. എയുടെ 37-ആം പ്രസിഡന്റ് (മ. 1994)
* 1908 &ndash; സിമോൺ ദ ബൊവ, ഫ്രഞ്ച് എഴുത്തുകാരി (മ. 1986)
* 1913 &ndash; റിച്ചാർഡ് നിക്സൺ, അമേരിക്കൻ ഐക്യനാടുകളുടെ മുപ്പതിയെഴാമത്തെ രാഷ്ട്രപതി (മ. 1994)
* 1922 &ndash; ഹർ ഗോവിന്ദ്‌ ഖുരാന, വൈദ്യശാസ്ത്രത്തിനുള്ള നോബൽ സമ്മാന ജേതാവ് (മ. 2011)

## മരണം
* 1766 &ndash; തോമസ് ബിർച്ച്, ബ്രിട്ടീഷ് ചരിത്രകാരൻ (ജ. 1705)

## മറ്റു പ്രത്യേകതകൾ

വർഗ്ഗം:ജനുവരി 9
ന്യൂ ഹാംഷെയർ

ന്യൂ ഹാംഷെയറിലെ ഒരു ശരത്കാല ദൃശ്യം |thumb|left|200px
അമേരിക്കൻ ഐക്യനാടുകളുടെ വടക്കുകിഴക്ക്  സ്ഥിതിചെയ്യുന്ന സംസ്ഥാനമാണ് ആദ്യത്തെ പതിമൂന്ന് അമേരിക്കൻ സംസ്ഥാനങ്ങളിൽ ഒന്നായ **ന്യൂ ഹാംഷെയർ**. സ്വന്തമായ ഭരണഘടന ഉണ്ടാക്കിയ ആദ്യത്തെ അമേരിക്കൻ  സംസ്ഥാനമാണിത്‌, വിൽപന നികുതിയും സംസ്ഥാന-ആദായനികുതിയും ഇല്ലാത്ത ഏക സംസ്ഥാനവുമാണിത്‌. തലസ്ഥാനം കൊൺകോർഡ്‌  ആണ് . മാഞ്ചസ്റ്റർ ആണ് ഏറ്റവും വലിയ നഗരം.'സ്വതന്ത്രമായി ജീവിക്കുക അല്ലെങ്കിൽ മരിക്കുക'(Live free or die) എന്നതാണ്‌  മുദ്രാവാക്യം. അമേരിക്കൻ പ്രസിഡണ്ട് തിരഞ്ഞെടുപ്പിലെ ആദ്യത്തെ പ്രൈമറി തിരഞ്ഞെടുപ്പ് നടക്കുന്ന സംസ്ഥാനമെന്ന രാഷ്ട്രീയപ്രാധാന്യവും ഈ സംസ്ഥാനത്തിനുണ്ട്‌.

## ഭൂമിശാസ്ത്രം

വടക്കും വടക്കുപടിഞ്ഞാറും കാനഡയിലെ ക്യുബെക്‌, കിഴക്ക്‌ മെയ്ൻ, അറ്റ്‌ലാന്റിക് മഹാസമുദ്രം, തെക്ക്‌ മസാച്ചുസെറ്റ്സ്, പടിഞ്ഞാറ്‌ വെർമോണ്ട്‌ എന്നിവയാണ്‌ അതിർത്തികൾ. 186 ചതുരശ്രകി.മീ വിസ്തീണ്ണമുള്ള  വിന്നപ്പസാകി തടാകമാണു ഏറ്റവും വലിയ തടാകം.
[ന്യൂ ഹാംഷെയറിലെ വൈറ്റ് മൗൺടൻ നാഷനൽ പാർക്ക് - ശരത്കാലത്ത് [ഇലപൊഴിയും വനങ്ങൾ|ഇലപൊഴിയുന്ന  പല വൃക്ഷങ്ങളുടെയും ഇലകളുടെ വർണ്ണവ്യത്യാസം ഇവിടെ ദൃശ്യമാണ്‌|thumb|left|200px]]
## അവലംബം


വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:ന്യൂ ഇംഗ്ലണ്ട് സംസ്ഥാനങ്ങൾ
വർഗ്ഗം:ന്യൂ ഹാംഷെയർ
സിഡ്നി ഷെൽഡൻ

**സിഡ്നി ഷെൽഡൻ** (ഫെബ്രുവരി 11,1917 - ജനുവരി 30,2007) മൂന്നു മേഖലകളിൽ അവാർഡുകൾ നേടിയ പ്രശസ്തനായ അമേരിക്കൻ സാഹിത്യകാരനാണ്‌-ഒരു ബ്രോഡ്‌വേ നാടരചയിതാവ്,ഹോളിവുഡ് ടി.വി-സിനിമ തിരക്ക‌ഥാകാരൻ,നോവലിസ്റ്റ്.

വർഗ്ഗം:1917-ൽ ജനിച്ചവർ
വർഗ്ഗം: 2007-ൽ മരിച്ചവർ
വർഗ്ഗം:ഫെബ്രുവരി 11-ന് ജനിച്ചവർ
വർഗ്ഗം:ജനുവരി 30-ന് മരിച്ചവർ

വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:ഹോളിവുഡ് ചലച്ചിത്ര തിരക്കഥാകൃത്തുക്കൾ
ചുരുൾ

thumb|300px|right|ചുരുൾ & തൂവൽ പേന 
പ്രാചീന കേരളത്തിലെ രാജാക്കന്മാരും പ്രഭുക്കന്മാരും പരസ്പരം സന്ദേശങ്ങൾ അയച്ചിരുന്നത് **ചുരുൾ** എന്നറിയപ്പെടുന്ന തുകൽ ചുരുളുകളിലാണ്. പ്രത്യേക വിധത്തിൽ തയ്യാറാക്കിയ തുകലുകളിൽ കൂർത്ത തൂവൽ പേന കൊണ്ട് എഴുതുകയായിരുന്നു പതിവ്. ഇതിനായി ഉപയോഗിച്ചിരുന്ന മഷി സസ്യങ്ങളിൽ നിന്നും ഔഷധസസ്യങ്ങളിൽ നിന്നും നിർമ്മിക്കുന്നതായിരുന്നു.

വർഗ്ഗം:കേരളചരിത്രം
സീസൺ

പി. പത്മരാജൻ തിരക്കഥയയെഴുതി സംവിധാനം ചെയ്ത് 1989-ൽ പുറത്തിറങ്ങിയ  മലയാളചലച്ചിത്രമാണ് ***സീസൺ***. സ്റ്റീഫൻ കിങ്ങിന്റെ *റീത്ത ഹേവർ‌ത്ത് ഏൻഡ് ഷഷാങ്ക് റിഡംപ്ഷൻ* എന്ന നോവലിനെ നേരിയ രീതിയിൽ അവലംബിച്ചിരിക്കുന്നു.

സാമ്പത്തികമായി പരാജയപ്പെട്ടുവെങ്കിലും വ്യത്യസ്തമായ ആഖ്യാന ശൈലിയും, മോഹൻലാലിന്റെ അഭിനയവും, കോവളത്തെ മയക്കുമരുന്നു മാഫിയയുടെ വാസ്തവമായ ആവിഷ്ക്കാരവും ഈ ചിത്രത്തെ മറ്റുള്ളവയിൽ നിന്ന് എടുത്തു നിർ‌ത്തുന്നു.

## അഭിനേതാക്കൾ
* മോഹൻലാൽ – ജീവൻ
* ഗാവിൻ പക്കാർഡ് – ഫാബിയൻ റമീറസ്
* മണിയൻപിള്ള രാജു – കാന്തി
* അശോകൻ – പൊരിഞ്ചു
* ശാരി – ഇന്ദിര
* ലീന നായർ – മെർളിൻ
* ജഗതി ശ്രീകുമാർ
* തൊടുപുഴ വാസന്തി – സലോമി
* തിലകൻ – കാന്തിയുടെ അച്ഛൻ
* അസീസ് – ജെയിലർ
* പ്രേം പ്രകാശ്
* വത്സല മേനോൻ
* ഒടുവിൽ ഉണ്ണികൃഷ്ണൻ – തിരുമേനി
* ശാന്താകുമാരി – പൊരിഞ്ചുവിന്റെ അമ്മ
* കൃഷ്ണപ്രസാദ്

## സംഗീതം

## പുറത്തേക്കുള്ള കണ്ണികൾ

* സീസൺ -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 
* 

ചിത്രം കാണുവാൻ സീസൺ (1989)

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
ഇന്നലെ

പി. പത്മരാജൻ‎ സംവിധാനം ചെയ്ത് 1990-ൽ പുറത്തിറങ്ങിയ മലയാളചലച്ചിത്രമാണ് ***ഇന്നലെ***.
വാസന്തിയുടെ *ജനനം* എന്ന തമിഴ് നോവലിനെ ആസ്പദമാക്കിയാണ് പത്മരാജൻ ഈ ചിത്രത്തിന്റെ തിരക്കഥ രചിച്ചത്. സുരേഷ് ഗോപി, ശോഭന, ശ്രീവിദ്യ, ജയറാം എന്നിവരാണ് മുഖ്യവേഷങ്ങളിലഭിനയിച്ചിരിക്കുന്നത്.

## കഥാചുരുക്കം
കേരളത്തിലെ ഒരു മലയോരഗ്രാമമായ തമ്പുരാൻകുന്നിലൂടെ സഞ്ചരിച്ചിരുന്ന ഒരു തീർത്ഥാടകസംഘത്തിന്റെ ബസ് അപകടത്തിൽപ്പെടുകയും ചുരുക്കം ചിലരൊഴികെ എല്ലാവരും മരണമടയുകയും ചെയ്യുന്നു. ശോഭന അവതരിപ്പിക്കുന്ന മായ എന്ന വിളിപ്പേരിലറിയപ്പെടുന്ന കഥാപാത്രം, അപകടത്തിൽനിന്നും രക്ഷപ്പെട്ടെങ്കിലും സ്വന്തം പേരടക്കം ഓർമ്മ പൂർണ്ണമായി നഷ്ടപ്പെട്ട് ആശുപത്രിയിൽ പ്രവേശിക്കപ്പെടുന്നു. ആശുപത്രിയധികൃതരും പോലീസും ശ്രമങ്ങൾ നടത്തിയെങ്കിലും മായയുടെ ബന്ധുക്കളെയോ പൂർവ്വചരിത്രമോ കണ്ടെത്താനാകുന്നില്ല. ഇന്നലെകൾ നഷ്ടപ്പെട്ട് ആ നാട്ടിൽ ഒറ്റപ്പെട്ട മായക്ക് ആശുപത്രിയിലെ ഡോക്ടറായ സന്ധ്യ മേനോനും (ശ്രീവിദ്യ) ഡോക്ടറുടെ മകനും ആശുപത്രി മാനേജറുമായ ശരത് മേനോനും (ജയറാം) അഭയം നൽകുന്നു. മായ, ശരത് മേനോനുമായി പ്രണയത്തിലാകുകയും അവരുടെ വിവാഹം നിശ്ചയിക്കപ്പെടുകയും ചെയ്യുന്നു.

പക്ഷെ, മായയുടെ അഥവാ പൂർവകാലത്തെ ഗൗരിയുടെ ഭർത്താവായ നരേന്ദ്രൻ (സുരേഷ് ഗോപി) അമേരിക്കയിൽ നിന്ന് ഗൗരിയെ അന്വേഷിച്ച് വരികയും ചെയ്യുന്നതോടെ കഥ മറ്റൊരു ദിശയിലേക്ക് മാറുന്നു. ചലച്ചിത്രത്തിന്റെ അവസാനരംഗത്തിൽ ശരത് മേനോടൊന്നിച്ച് നരേന്ദ്രൻ ഗൗരിയെ കണ്ടുമുട്ടുന്നുവെങ്കിലും ഗൗരിക്ക് അയാളെ തിരിച്ചറിയാനാവാത്തതിനെത്തുടർന്ന് നരേന്ദ്രൻ മടങ്ങുന്നു.

## അഭിനേതാക്കൾ
* സുരേഷ് ഗോപി – ഡോ. നരേന്ദ്രൻ 
* ജയറാം – ശരത് മേനോൻ
* ശ്രീവിദ്യ – ഡോ. സന്ധ്യ മേനോൻ
* ശോഭന – മായ (ഗൗരി)
* ജഗതി ശ്രീകുമാർ – അഴകപ്പൻ
* ശ്രീനാഥ് – ഡോ. ഗഫൂർ
* ക്യാപ്റ്റൻ രാജു – എസ്.ഐ. രഘു
* ഇന്നസെന്റ് – ശങ്കരപിള്ള
* തിക്കുറിശ്ശി സുകുമാരൻ നായർ – രാമചന്ദ്രൻ നായർ
* ടി.പി. മാധവൻ – സ്വാമി
* കെ.പി.എ.സി. സണ്ണി – രാധാകൃഷ്ണൻ
* ഇന്ദ്രൻസ് – അറ്റൻഡർ
* കെ.പി.എ.സി. ലളിത – ശോശാമ്മ
* ഫിലോമിന – റാഹേലമ്മ
* ശ്യാമ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് പെരുമ്പാവൂർ ജി. രവീന്ദ്രനാഥ് ആണ്. ചിത്രത്തിന് പശ്ചാത്തലസംഗീതം ഒരുക്കിയത് മോഹൻ സിത്താര ആണ്. ഗാനങ്ങൾ തരംഗിണി വിപണനം ചെയ്തിരിക്കുന്നു.

## അണിയറ പ്രവർത്തകർ
* ഛായാഗ്രഹണം: വേണു
* ചിത്രസം‌യോജനം: ബി. ലെനിൻ
* ചമയം: മോഹൻദാസ്
* വസ്ത്രാലങ്കാരം: ഇന്ദ്രൻസ്
* ലാബ്: പ്രസാദ് കളർ ലാബ്
* നിശ്ചല ഛായാഗ്രഹണം: എൻ.എൽ. ബാലകൃഷ്ണൻ
* യൂണിറ്റ്: ശ്രീമൂവീസ്
* സഹസംവിധായകർ: അജയൻ, ബ്ലെസ്സി, ജോഷി മാത്യു, വേണുഗോപൻ
* പ്രോഡക്ഷൻ മാനേജർ: കെ.എസ്. രവീന്ദ്രൻ

## പുറത്തേക്കുള്ള കണ്ണികൾ
* ഇന്നലെ -  മലയാളം മൂവി & മ്യൂസിക് ഡാറ്റാബേസ് (എംത്രീഡിബി.കോം) 
* 
* ''ഇന്നലെ''  – മലയാളസംഗീതം.ഇൻഫോ
* മൂവീരാഗയിൽ നിന്നുള്ള ഒരു അവലോകനം 
ചിത്രം കാണൂവാൻ ഇന്നലെ (1990)

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:ജയറാം-ശോഭന ജോഡി
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
നിറം (വിവക്ഷകൾ)

നിറം എന്ന വാക്കു കൊണ്ട് താഴെപ്പറയുന്ന ഏതിനെയും വിവക്ഷിക്കാം
*നിറം- വർണ്ണം എന്ന അർത്ഥത്തിൽ
*നിറം - കമൽ സം‌വിധാനം ചെയ്ത നിറം എന്ന മലയാള ചലച്ചിത്രം
സബർമതി നദി

പടിഞ്ഞാറൻ ഇന്ത്യയിലെ ഒരു നദിയാണ് സാ**ബർമതി**. ഏകദേശം 371 കിലോമീറ്റർ നീളമുണ്ട്. നദിയുടെ ആദ്യഭാഗങ്ങൾക്ക് **വകൽ** എന്നും പേരുണ്ട്.

രാജസ്ഥാനിലെ ഉദയ്പൂർ ജില്ലയിലെ ആരവല്ലി പർ‌വതനിരകളിലാണ് സാബർമതി നദിയുടെ ഉദ്ഭവസ്ഥാനം. നദിയുടെ ഭൂരിഭാഗവും ഒഴുകുന്നത് ഗുജറാത്തിലൂടെയാണ്. ഗൾഫ് ഓഫ് കാംബെയിലൂടെ അറബിക്കടലിൽ പതിക്കുന്നു. 

ഗുജറാത്തിന്റെ വാണിജ്യ തലസ്ഥാനമായ അഹമ്മദാബാദും രാഷ്ട്രീയ തലസ്ഥാനമായ ഗാന്ധിനഗറും സാബർമതി നദിയുടെ തീരങ്ങളിലാണ് സ്ഥിതി ചെയ്യുന്നത്. ഗുജറാത്തിലെ സുൽത്താൻ അഹമ്മദ് ഷാ സാബർമതിയുടെ തീരത്ത് വിശ്രമിക്കുമ്പോൾ ഒരു മുയൽ ഒരു നായയെ ഓടിക്കുന്നത് കാണുകയും ആ മുയലിന്റെ ധൈര്യം കണ്ട് പ്രചോതിതനായ അദ്ദേഹം 1411ൽ അഹമ്മദാബാദ് നഗരം സ്ഥാപിച്ചു എന്നുമാണ് ഐതിഹ്യം.

ഇന്ത്യൻ സ്വാതന്ത്ര്യ സമരകാലത്ത് മഹാത്മ ഗാന്ധിജി ഈ നദിയുടെ തീരത്ത് തന്റെ ഭവനം കൂടിയായ സാബർമതി ആശ്രമം സ്ഥാപിച്ചു.


പ്രമാണം:River-Sabarmati-2.jpg|സാബർമതി നദീമുഖ വികസന പദ്ധതിയുടെ ഭാഗമായി നദിയുടെ തീരത്ത് നിർമ്മാണ പ്രവർത്തനങ്ങൾ നടക്കുന്നു
പ്രമാണം:River-Sabarmati-1.jpg|സാബർമതി നദി.ഗുജറാത്തിലെ അഹമ്മദാബാദിൽ നിന്നുള്ള ദൃശ്യം

## പുറമേക്കുള്ള കണ്ണികൾ

*സബർമതി ബേസിൻ(ഡിപ്പാർട്മെന്റ് ഓഫ് ഇറിഗേഷൻ, രാജസ്ഥാൻ ഗവൺ‌മെന്റ്) 
*സബർമതി ബേസിന്റെ ഭൂപടം 
*അഹമ്മദാബാദിലെ സബർമതി നദീമുഖ പദ്ധതിയേക്കുറിച്ചുള്ള വിവരങ്ങൾ

വർഗ്ഗം:ഇന്ത്യയിലെ നദികൾ
വർഗ്ഗം:രാജസ്ഥാനിലെ നദികൾ
വർഗ്ഗം:ഗുജറാത്തിലെ നദികൾ
ടാറ്റാ കൺസൾട്ടൻസി സർവീസസ്‌

**ടാറ്റാ കൺസൾട്ടൻസി സർവ്വീസസ്(ടി.സി.എസ്)** ഏഷ്യയിലെ ഏറ്റവും വലിയ ഐ.ടി. (വിവരസാങ്കേതികവിദ്യ) കമ്പനിയാണ്. എഫ്. സി. കോളി ആയിരുന്നു ആദ്യ ജനറൽ മാനേജരും ജെ. ആർ. ഡി. റ്റാറ്റാ  ആദ്യ അദ്ധ്യക്ഷനും ആയിരുന്നു. 100,000 ലേറെ ജോലിക്കാർ 47 രാജ്യങ്ങളിൽ സാന്നിധ്യമറിയിക്കുന്ന ടി.സി.എസിന് ലോകത്തുടനീളം 142ൽ ഏറെ ശാഖകൾ ഉണ്ട്. മാർച്ച് 31, 2007ൽ അവസാനിച്ച സാമ്പത്തിക വർഷത്തിൽ $4.3 ബില്യൺ ഡോളറിന്റെ വരുമാനം കാണിച്ചു.

## നാൾവഴികൾ

ടാറ്റാ ഗ്രൂപ്പ് എന്ന സ്ഥാപനത്തിൻറെ ടാറ്റാ കംപ്യൂട്ടർ സെന്റർ ആയിട്ടാണ് ടാറ്റാ കൺസൾട്ടൻസി സർവീസസ്(ടി.സി.എസ്) യുടെ തുടക്കം.
* 1968-ൽ ആണ് ടി.സി.എസ് സ്ഥാപിതമായത്.
* 1970-ന്റെ തുടക്കത്തിൽ ടാറ്റാ കൺസൾട്ടൻസി സർവ്വീസസ് തങ്ങളുടെ ഉൽപ്പന്നങ്ങൾ കയറ്റുമതി ചെയ്യുവാൻ ആരംഭിച്ചു.
* 1981-ൽ ടി.സി.എസ് ഇൻഡ്യയിലെ ആദ്ധ്യ സോഫ്‌റ്റ്‌വെയർ ഗവേഷണ കേന്ദ്രവും സോഫ്‌റ്റ്‌വെയർ ഉത്പാദന കേന്ദ്രവുമായ Tata Research  Development and Design Center (TRDDC) പൂനയിൽ ആരംഭിച്ചു.
* 1979-ൽ ടി.സി.എസ് electronic depository and trading system (SECOM) വിതരണം ചെയ്തു.
* 1991-ൽ ടി.സി.എസ് E-Commerceൽ ഉള്ള അവസരം മുൻകൂട്ടികണ്ട്‌  E-Business വിഭാഗത്തിന് തുടക്കം കുറിച്ചു. 2004ൽ ആയപ്പോൾ അര ലക്ഷം കോടി രൂപ ഡോളർ സമാഹരിച്ചു.
* 2005-ൽ ടി.സി.എസ് ബയോ-ഇൻഫർമാറ്റിക്സ്‌ എന്ന നൂതന  സാങ്കേതികവിദ്യയിൽ രംഗപ്രവേശം ചെയ്യ്തു.
* 2011-ൽ ടി.സി.എസ് Small and Medium Enterprises (SME) market with cloud-based offeringsൽ രംഗപ്രവേശം ചെയ്യ്തു.

## ഇന്ത്യൻ ഓഫീസുകൾ

ഇൻഡ്യയിലെ ടി.സി.എസ്  ഡവലപ്മെന്റ് സെൻറ്ററും റീജിനൽ ഓഫീസും ചുവടെ വിവരിച്ചിരിക്കുന്നു:
അഹമ്മദാബാദ്, ബറോഡ, ബാംഗ്ലൂർ, ഭുവനേശ്വർ, ചെന്നൈ, കോയമ്പത്തൂർ, ഗോവ, ഗുഡ്‌ഗാവ്,
ഗുവഹാത്തി, കൊച്ചി, കൊൽക്കത്ത, ലഖ്‌നൗ, മുംബൈ, മംഗലാപുരം, നോയ്ഡ, പൂനെ,
തിരുവനന്തപുരം, ജയ്‌പൂർ, ജലന്ധർ, ഹൈദരാബാദ്

## ആഗോള ഓഫീസുകൾ

ആഫ്രിക്ക, ഏഷ്യ, ഓസ്ട്രേലിയ, യൂറോപ്പ്‌, വടക്കേ അമേരിക്ക, തെക്കേ അമേരിക്ക
	

## മറ്റ് കണ്ണികൾ

* ഔദ്യോഗിക വെബ്സൈറ്റ്
* TCS Certifying Authority 
* TCS Innovations Blog 
* TCS Advanced Technology Center (ATC) 
* TCS in Tata Group 
* TCS Alumni Network on LinkedIn
* Capitaline
* Interview with S.Ramadorai  
* TCS Ltd. : The Pioneer in Indian IT Industry 
* Brand Recall: The next big IT Challenge
* TCS Campus Recruitment Experience 

## അവലംബം



വർഗ്ഗം:ഇന്ത്യൻ സോഫ്റ്റ്‌വെയർ കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
ജെ.ആർ.ഡി. ടാറ്റ

ഇന്ത്യയിലെ പ്രമുഖ വ്യവസായിയും,വൈമാനികനുമായിരുന്നു **ജെഹാംഗീർ രത്തൻ‌ജി ദാദാഭോയ് ടാറ്റ** എന്ന ജെ.ആർ.ഡി.ടാറ്റ.(ജൂലൈ 29 1904-നവംബർ 29 1993).ജീവിച്ചിരുന്ന സമയത്ത് ഭാരതരത്നം നേടിയ അപൂർ‌വ്വം വ്യക്തികളിലെരാളാണ്‌ ഇദ്ദേഹം.ഇന്ത്യയിലെ പാർസി-സൗരാഷ്ട്രിയൻ സമൂഹത്തിലെ ഒരംഗമായിരുന്നു ഇദ്ദേഹം.

## ജീവിതരേഖ
വ്യവസായിയായ രത്തൻ ദൊറാബ് ടാറ്റായുടെയും ഫ്രഞ്ചുകാരിയായ സൂനിയുടെയും മകനായി 1904 ജൂലൈ 29-ന്‌ പാരീസിൽ ജനിച്ചു. ഇരുപത്തിരണ്ടാം വയസ്സിൽ അദ്ദേഹം ടാറ്റാ ഗ്രൂപ്പിൽ പ്രവർത്തിച്ചു തുടങ്ങി.1938-ൽ ടാറ്റാ ഗ്രൂപ്പിന്റെ സാരഥിയുമായി.

## ദേശീയപ്രസ്ഥാനം
ദേശീയപ്രസ്ഥാനവുമായി ടാറ്റായ്ക്ക് വളരെയധികം അടുപ്പമുണ്ടായിരുന്നു.ക്വിറ്റ് ഇന്ത്യാ പ്രമേയം  പാസാക്കിയ 1942-ലെ മുബൈ കോൺഗ്രെസ്സ് സമ്മേളനത്തിൽ പങ്കെടുത്തിട്ടുണ്ട്. നെഹ്രുവുമായി ടാറ്റാ ആത്മബന്ധം പുലർത്തിയിരുന്നു.
കമേഴ്സ്യൽ പൈലറ്റ് ലൈസൻസ് സ്വന്തമാക്കിയ ആദ്യ ഇന്ത്യാക്കാരനാണ്‌  ജെ.ആർ.ഡി. ടാറ്റ. 1932-ൽ ടാറ്റാ തുടങ്ങിയ ടാറ്റാ എയർലൈൻസ് ഇന്ത്യയുടെ  വ്യോമഗതാഗതരംഗത്ത് ഒരു മുന്നേറ്റമായിരുന്നു. നിരവധി ഗവേഷണസ്ഥാപനങ്ങൾക്കും അദ്ദേഹം തുടക്കമിട്ടു. 1953-ൽ ടാറ്റാ എയർ ഇന്ത്യ ചെയർമാനായി.

## അംഗീകാരങ്ങൾ
ധാരാളം അംഗീകാരങ്ങളും ടാറ്റായെ തേടിയെത്തി. 1955-ൽ പത്മഭൂഷൺ നൽകി ജെ.ആർ.ഡി. ടാറ്റയെ രാജ്യം ആദരിച്ചു. 1974-ൽ ഇന്ത്യൻ എയർഫോഴ്സ് ഓണററി എയർ വൈസ് മാർഷൽ പദവി നൽകി. 1983-ൽ ഫ്രഞ്ച് സർക്കാരിന്റെ ഉന്നതബഹുമതിയായ കമാൻഡർ ഓഫ് ദ ഫ്രഞ്ച് ലീജിയൻ ഓഫ് ഓണർ അദ്ദേഹത്തിന്‌ ലഭിച്ചിട്ടുണ്ട്. 1992-ൽ ഭാരതരത്നവും അതേവർഷം തന്നെ ഐക്യരാക്ഷ്ട്രസഭയുടെ പോപ്പുലേഷൻ അവാർഡും ടാറ്റാ നേടി. 1993 നവംബർ 29-ന് അദ്ദേഹം അന്തരിച്ചു.

## അവലംബം


വർഗ്ഗം:ഭാരതരത്ന പുരസ്കാരം ലഭിച്ചവർ
വർഗ്ഗം:സംരംഭകർ
വർഗ്ഗം:ടാറ്റ കുടുംബം
വർഗ്ഗം:1904-ൽ ജനിച്ചവർ
റിലയൻസ് ഇൻഡസ്ട്രീസ്

ഇന്ത്യയിലെ ഏറ്റവും വലിയ സ്വകാര്യ കമ്പനിയാണ്‌ **റിലയൻസ് ഇൻഡസ്ട്രീസ്**.1966-ൽ ധിരുഭായി അംബാനി, 15 ലക്ഷം രൂപ മൂലധനം ഉപയോഗിച്ച് തുടങ്ങിയ തുണിമില്ലിൽ നിന്നാണ് റിലയൻസ് ഇൻഡസ്ട്രീസിൻറെ തുടക്കം.1977-ൽ 10 രൂപ മുഖവിലയിൽ ഓഹരി വിപണിയിലെത്തിയ റിലയൻസ് നിക്ഷേപകർക്ക് വലിയ നേട്ടം സമ്മാനിച്ചു. *എണ്ണ പര്യവേഷണം*, പെട്രോകെമിക്കൽ, തുണി എന്നിവയാണ് മുഖ്യ ബിസിനസുകൾ.

## ചരിത്രം
1966-ൽ ആരംഭിച്ച റിലയൻസ് ടെക്സ്റ്റൈൽസ് ആണ് പിന്നീട് റിലയൻസ് ഇൻഡസ്ട്രീസ് ആയി വളർന്നത്.ഗുജറാത്തിലെ നരോധയിൽ ആദ്യ തുണിമില്ല്.പിന്നീട് ഗുജറാത്തിലെതന്നെ പട്ടാൽഗംഗയിൽ പോളിയെസ്റ്റർ നൂൽ ഉൽപാദിപ്പിക്കുന്ന ഫാക്ടറി തുടങ്ങി.1997-ൽ ഹസീറ പെട്രോകെമിക്കൽ
ഫാക്ടറി പ്രവർത്തനം തുടങ്ങി.പിന്നീട് ഗുജറാത്തിലെ ജാംനഗറിൽ ഏഷ്യയിലെ ഏറ്റവും വലിയ എണ്ണശുദ്ധീകരണശാല സ്ഥാപിച്ചു.
2005-ൽ റിലയൻസ് ഇൻഡസ്ട്രീസ് വിഭജിക്കപ്പെട്ടു.

## ഉപ കമ്പനികൾ

 

വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:ഇന്ത്യൻ കമ്പനികൾ
റ്റിറാനോസോറസ് റെക്സ്

മഹാ ക്രിറ്റേഷ്യസ് യുഗത്തിന്റെ അന്ത്യ കാലഘട്ടത്തിൽ ജീവിച്ചിരുന്ന മാംസഭുക്കുകളായ വളരെ വലിപ്പമേറിയ ഒരിനം ദിനോസറുകളാണ്‌ **റിറാനോസോറസ് റെക്സ് **(ടി.റെക്സ്)ദിനോസറുകൾ. ഏതാണ്ട് 85 ദശലക്ഷം മുതൽ 65 ദശലക്ഷം വരെയുള്ള കാലഘട്ടത്തിലാണ്‌ റ്റിറാനോസാറസ്‌ റക്സ്‌ ദിനോസറുകൾ ജീവിച്ചിരുന്നതെന്നാണ്‌ ശാസ്ത്ര ലോകത്തിന്റെ അനുമാനം. വലിപ്പമേറിയ ശരീരവും കൂർത്ത പല്ലുകളുള്ള വലിയ ശിരസ്സും ബലിഷ്ഠമായ കാലുകളുമുള്ള ഇവ, ഇരയെ ആക്രമിച്ച് കീഴ്പ്പെടുത്തി ഭക്ഷിക്കാറാണ്‌ പതിവ് എന്നും അല്ല ഒരു ശവം തീനി ആയിരുന്നു എന്നും ശാസ്ത്രജ്ഞൻമാർ തമ്മിൽ വാദിക്കുന്നു. ഈ വാദങ്ങൾ പാലിയെന്റോളോജിയിൽ ഉള്ള ഏറ്റവും പഴയതും ഇപ്പോഴും തുടരുന്നതും ആണ്.

## പേര്
റ്റിറാനോസോറസ് എന്ന വാക്ക് രണ്ടു വാക്കുകൾ കൂടി ചേർന്നതാണ്. *ടൈറന്റ്* τυράννος,  *സോറസ്* σαύρος' , എന്നി ഗ്രീക്കു പദങ്ങൾ ചേർന്നു ആണ് ഉണ്ടായിട്ടുള്ളത് അർഥം **സ്വേച്ഛാധിപതി ആയ പല്ലി** എന്നാണ്. *റെക്സ്* എന്ന വാക്ക് ലതിൻ ആണ് അർഥം **രാജാവ്‌** എന്നാണ്.

## ശരീര ഘടന
thumb|170px|left|സെങ്കെൻബർഗ് മ്യൂസിയത്തിലെ ടി.റെക്സ് പ്രതിമ

ദിനോസർ യുഗത്തിലെ ഭീകരന്മാരായ ടി.റെക്സുകൾ രണ്ടു കാലുകളിൽ സഞ്ചരിക്കുന്ന ജീവികളായിരുന്നു. വലിയ ശിരസ്സും കൂർത്ത മൂർച്ചയേറിയ പല്ലുകളും വികസിച്ച കീഴ്ത്താടിയുമെല്ലാം ഇവയുടെ ജീവിതരീതിക്കനുയോജ്യമായ രീതിയിൽ ക്രമീകരിക്കപ്പെട്ടവയാണ്‌. രണ്ട് വിരലുകൾ വീതമുള്ള ചെറിയ കൈകളും പക്ഷികളുടേതിന്‌ സമാനമായ മൂന്ന് വിരലുകൾ വീതമുള്ള ബലിഷ്ഠമായ കാലുകളുമാണ്‌ ടി.റെക്സ് ദിനോസറുകൾക്കുണ്ടായിരുന്നത്. കൈകളിലെയും കാലുകളിലെയും മൂർച്ചയേറിയ നഖങ്ങൾ ഇരയെ ആക്രമിച്ച് കീഴ്പ്പെടുത്താനും കീറിമുറിക്കാനുമാണ്‌ ഉപയോഗിച്ചിരുന്നത്. മെലിഞ്ഞ് നീണ്ട് ബലിഷ്ഠമായ കൂർത്ത അഗ്രഭാഗത്തോട് കൂടിയ വാലാണ്‌ ഇവയ്ക്കുണ്ടായിരുന്നത്. ഈ വാൽ പ്രധാനമായും ഉപയോഗിച്ചിരുന്നത് ഓട്ടത്തിനിടയിൽ പെട്ടെന്ന് ദിശ മാറുമ്പോൾ വീഴാതെ ബാലൻസ് ചെയ്യുന്നതിനായിരുന്നു. പേര് പോലെ തന്നെ ദിനോസറുകൾക്ക് രാജാവ്‌ തന്നെ ആയിരുന്നു ഈ ഭീകരൻ. 

## വലിപ്പം
റ്റിറാനോസാറസ്‌ റക്സ്‌ ദിനോസറുകൾക്ക് ഏകദേശം നാൽപ്പതടി (12.4 മീറ്റർ)നീളവും പതിനഞ്ചു മുതൽ ഇരുപത് അടി (4.6 - 6 മീറ്റർ) വരെ ഉയരവും ഉണ്ടായിരുന്നതായി കണക്കാക്കപ്പെട്ടിട്ടുണ്ട്. അഞ്ച് ടൺ മുതൽ ഏഴ് ടൺ വരെയാണ്‌ ഇവയുടെ ശരീരഭാരം കണക്കാക്കിയിരിക്കുന്നത്. അതേസമയം കൈകളുടെ നീളം വെറും മൂന്നടി മാത്രമായിരുന്നു.

thumb|200px|right|ടി.റെക്സ് തലയുടെ പ്രതിമ, ഓക്സ്ഫോർഡ് യൂണിവേഴ്സിറ്റി മ്യൂസിയം ഓഫ് നാച്വറൽ ഹിസ്റ്ററി

## ഫോസിൽ
ഏകദേശം 30നു മേലെ റ്റിറാനോസാറസ്‌യുടെ ഫോസ്സിൽ ഇത് വരെ കണ്ടു എടുത്തിട്ടുണ്ട് . ഇതിൽ പ്രായപൂർത്തി എത്താതെ ചത്ത   റ്റിറാനോസാറസ്‌യുടെ ഫോസ്സിലുകളും പെടും. ഇതു ഇവയുടെ ജിവിതത്തെ കുറിച്ച് മനസ്സിലാകുവാൻ ഏറെ സഹായകരമായി. ഏറെ പഠനങ്ങൾ നടന്നിട്ടുള്ള ഒരു ജനുസ് ആണ് ഇവ .

## പുറത്തേക്കുള്ള കണ്ണികൾ

* http://www.enchantedlearning.com/subjects/dinosaurs/dinos/trex/index
* റ്റിറാനോസോറസ് -- ദിനോ നിഗണ്ട്ടു
* Unearthing ''Tyrannosaurus rex'' 
* ''T.rex'' juvenile Jane 

വർഗ്ഗം:മാംസഭോജികളായ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ജനുവരി 11

ഗ്രിഗോറിയൻ കലണ്ടർ പ്രകാരം **ജനുവരി 11** വർഷത്തിലെ 11-ആം ദിനമാണ്. വർഷാവസനാത്തിലേക്ക് 354 ദിവസങ്ങൾ കൂടിയുണ്ട് (അധിവർഷങ്ങളിൽ 355).

## ചരിത്രസംഭവങ്ങൾ

* 1569 - ഇംഗ്ലണ്ടിൽ ആദ്യത്തെ ലോട്ടറി രേഖപ്പെടുത്തി.
* 1693 - ശക്തമായ ഭൂകമ്പം സിസിലി, മാൾട്ട ഭാഗങ്ങൾ നശിപ്പിച്ചു.
* 1759 &ndash; അമേരിക്കയിലെ ഫിലഡെൽഫിയയിൽ ആദ്യത്തെ ഇൻഷൂറൻസ് കമ്പനി സ്ഥാപിതമായി.
* 1779 &ndash; ചിങ്-താങ് കോംബ മണിപ്പൂരിന്റെ രാജാവായി സ്ഥാനമേറ്റെടുത്തു.
* 1805 &ndash; മിച്ചിഗൺ സൈന്യം രൂപീകൃതമായി,
* 1908 - ഗ്രാൻഡ് കാന്യോൺ ദേശീയ സ്മാരകം സൃഷ്ടിച്ചു.
* 1922 - പ്രമേഹ രോഗത്തിനെതിരെ മനുഷ്യനിൽ ആദ്യമായി ഇൻസുലിൻ ഉപയോഗിച്ചു.
* 1942 &ndash; ജപ്പാൻ, കൊലാലമ്പൂർ പിടിച്ചെടുത്തു.
* 1998 &ndash; സിദി-ഹമീദ് കൂട്ടക്കൊല അൾജീരിയയിൽ നടന്നു. 100-ലേറെപ്പേർ കൊല്ലപ്പെട്ടു.
* 2007 &ndash; കാർട്ടോസാറ്റ് 2-ൽ നിന്നുള്ള ആദ്യ ചിത്രം ലഭ്യമായി.
* 2013 - സൊമാലിയയിലെ ബുലോ മാരെറിൽ ഒരു ഫ്രഞ്ച് ബന്ദിയെ വിട്ടയയ്ക്കാൻ പരാജയപ്പെട്ട ബുലോ മാരെർ ഹോസ്റ്റേജ് റെസ്ക്യൂ ശ്രമത്തിൽ ഒരു ഫ്രഞ്ച് സൈനികനും 17 തീവ്രവാദികളും കൊല്ലപ്പെട്ടു.


## ജനനം
* 1944 &ndash; ഷിബു സോറൻ, ഇന്ത്യൻ രാഷ്ട്രീയനേതാവ്
* 1973 &ndash; രാഹുൽ ദ്രാവിഡ്, ഇന്ത്യൻ ക്രിക്കറ്റ് താരം

## മരണം
* 1966 &ndash; ലാൽ ബഹാദൂർ ശാസ്ത്രി
* 2008 &ndash; എഡ്‌മണ്ട് ഹിലാരി, ടെൻസിങ് നോർഗേക്കൊപ്പം ലോകത്തിലാദ്യമായ് എവറസ്റ്റ്‌ കൊടുമുടി കീഴടക്കിയ വ്യക്തി.

## മറ്റു പ്രത്യേകതകൾ

വർഗ്ഗം:ജനുവരി 11
ലൂണി നദി

ഇന്ത്യയിലെ പടിഞ്ഞാറൻ രാജസ്ഥാനിലെ ഒരു നദിയാണ് **ലൂണി**. സംസ്കൃതത്തിൽ **ലവണവാരി** എന്നാണ് പേര്. ഏകദേശം 530 കിലോമീറ്റർ നീളമുണ്ട്.

## പ്രയാണം
രാജസ്ഥാൻ സംസ്ഥാനത്തിലെ ആരവല്ലി പർ‌വത നിരയിലെ പുഷ്കർ താഴ്വരയിലാണ് ലൂണിയുടെ ഉദ്ഭവം. ഉദ്ഭവസ്ഥാനത്ത് നദിക്ക് **സഗർമതി** എന്നും പേരുണ്ട്. ആരവല്ലിയുടെ പടിഞ്ഞാറൻ ചരിവിലെ ജലം മുഴുവൻ ലൂണിയിലും അതിന്റെ പോഷകനദികളിലും ഒഴുകിയെത്തുന്നു. അജ്മർ,ബർമെർ,ജലൊർ,ജോദ്പൂർ,നഗൗർ,പാലി,സിരോഹി ജില്ലകളും മിത്രവിരാണ വാവ് രധൻപൂർ പ്രദേശവും ഉൾപ്പെടുന്ന 37363 ചതുരശ്ര കിലോമീറ്റർ ഭൂപ്രദേശത്തിൽനിന്നാണ് ലൂണിക്ക് ജലം ലഭിക്കുന്നത്. ഉദ്ഭവസ്ഥാനത്തുനിന്ന് തെക്ക് പടിഞ്ഞാറൻ ദിശയിൽ ഒഴുകുന്ന നദി അല്പ ദൂരം ‍ഥാർ മരുഭൂമിയിലൂടെയും ഒഴുകുന്നു. പിന്നീട് റാൻ ഓഫ് കച്ചിലെ ചതുപ്പിൽ അവസാനിക്കുന്നു.

## പോഷകനദികൾ
#### ഇടതുവശത്തുകൂടി ചേരുന്നവ
*സുക്രി
*മിത്രി
*ബണ്ടി
*ഖാരി
*ജവായ്
*ഗുഹിയ
*സഗി
#### വലതുവസത്തുകൂടി ചേരുന്നവ
*ജോജരി

## പുറത്തേക്കുള്ള കണ്ണികൾ
* ലൂണി ബേസിൻ (ഡിപ്പാർട്മെന്റ് ഓഫ് ഇറിഗേഷൻ, ഗവണ്മെന്റ് ഓഫ് രാജസ്ഥാൻ) 
* ലൂണി നദിയുടെ പോഷകനദികൾ (ഡിപ്പാർട്മെന്റ് ഓഫ് ഇറിഗേഷൻ, ഗവണ്മെന്റ് ഓഫ് രാജസ്ഥാൻ) 

വർഗ്ഗം:രാജസ്ഥാനിലെ നദികൾ
വർഗ്ഗം:അരാവലി പർവ്വതനിര
വർഗ്ഗം:പുരാതന ഇന്ത്യയിലെ നദികൾ
കുളച്ചൽ യുദ്ധം

തിരുവിതാംകൂറും ഡച്ച് ഈസ്റ്റ് ഇന്ത്യ കമ്പനിയും തമ്മിലുള്ള യുദ്ധങ്ങളുടെ ഭാഗമായി -ന് നടന്ന പോരാട്ടമാണ് **കുളച്ചൽ യുദ്ധം**.  മത്സ്യത്തൊഴിലാളികളുടെ സഹായത്തോടെ നടത്തിയ നിർണായകമായ ഈ യുദ്ധത്തിലെ തോൽവിയിലൂടെ ഡച്ചുകാർക്ക് ഇന്ത്യയിലെ കോളനികളുടെ ആധിപത്യം നഷ്ടമായി. മേഖലയിൽ ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ഉയർച്ചക്ക് ഈ യുദ്ധം വഴിതെളിക്കുകയും ചെയ്തു.

ഇന്ത്യയിൽ വിദേശ നാവികസേനയോടേറ്റു മുട്ടി വിജയിച്ച ആദ്യത്തെ യുദ്ധം ഇതായിരുന്നു. ഡച്ചുകാർ എങ്ങനെയും തങ്ങൾക്ക് നഷ്ടപ്പെട്ട വ്യാപാര കുത്തക പിടിക്കാനായി ശ്രമിച്ചുകൊണ്ടിരുന്നു. ഇന്തോനേഷ്യ, ശ്രീലങ്ക എന്നീ ദ്വീപുകളിൽ അവരുടെ സാന്നിദ്ധ്യം അന്ന് അധികമുണ്ടായിരുന്നു. മാർത്താണ്ഡ വർമ്മയെ തെക്കു നിന്ന് ആക്രമിക്കാൻ അവർ തീരുമാനിച്ച്, കുളച്ചൽ എന്ന സ്ഥലത്തിനു തെക്കായി ശ്രീലങ്കയിൽ നിന്നും കപ്പൽ മാർഗ്ഗം പടയാളികളെ ഇറക്കി. പീരങ്കികളും തോക്കുകളും കൊണ്ട് സമ്പന്നമായിരുന്ന ആ പട വഴിനീളെ കൊള്ളയടിച്ചുകൊണ്ട് വടക്കോട്ട് സാവകാശം മുന്നേറുകയായിരുന്നു. കുളച്ചലിനും കോട്ടാറിനും ഇടക്കുള്ള പ്രദേശം മുഴുവൻ ഡച്ചു നിയന്ത്രണത്തിലായി. അവർ വ്യാപാരങ്ങളും തുടങ്ങി. 

അധികം വൈകാതെ സുസജ്ജമായ സേനയെ ഒരുക്കിക്കൊണ്ട് മാർത്താണ്ഡവർമ്മ യുദ്ധത്തിനെത്തി. എന്നാൽ അന്ന് തിരുവിതാംകൂറിൽ നിലവിലുണ്ടായിരുന്നത് നായർ പടയായതിനാലും നായർ പടയ്ക്ക് കടലും കടൽ കടന്നുള്ള യുദ്ധങ്ങളും നിഷിദ്ധമായിരുന്നതിനാലും കടലോരത്തെ തദ്ദേശവാസികളായ കടൽപ്പണിക്കാരുടെ സഹായം യുദ്ധത്തിനായി മാർത്താണ്ഡവർമ മഹാരാജാവ് തേടുകയുണ്ടായി.

കൊളച്ചലിൽ വച്ചു നടന്ന ആ ചരിത്ര പ്രസിദ്ധമായ യുദ്ധത്തിൽ കടലോര തദ്ദേശീയരായ മത്സ്യത്തൊഴിലാളികളുടെ സഹായത്തോടെ തിരുവിതാംകൂർ സൈന്യം വീരോചിതമായി പോരാടി. ഡച്ചു സൈന്യത്തിലെ നിരവധി പേർ മരിച്ചു വീണു. ബാക്കിയുള്ളവർ കോട്ടയിലേയ്ക്ക് പിൻവാങ്ങി. എന്നാൽ തിരുവിതാംകൂർ സൈന്യം കോട്ടയും തകർക്കാൻ തുടങ്ങിയതോടെ യുദ്ധസാമഗ്രികളും മുറിവേറ്റു കിടന്നവരേയും ഉപേക്ഷിച്ച ഡച്ചുകാർക്ക് താവളമായി കപ്പലുകളെ ആശ്രയിക്കേണ്ടതായി വന്നു. എന്നാൽ (1741 ജൂലൈ 31) ഡച്ചു സൈന്യത്തിന്റെ പീരങ്കികളും യുദ്ധ സാമഗ്രികളും തിരുവിതാംകൂർ സൈന്യം കൈക്കലാക്കി.കടൽച്ചേലുകളെ കുറിച്ച് വ്യക്തമായ ധാരണയുണ്ടായിരുന്ന കടൽപ്പണിക്കാർ കടലിൽ മുങ്ങിച്ചെന്ന് ഡച്ചു പട്ടാളത്തിന്റെ കപ്പലുകളിൽ ദ്വാരമുണ്ടാക്കുകയും പീരങ്കികളും വഹിച്ചുകിടന്ന ഡച്ചു കപ്പലുകളെ കടലിൽ മുക്കുകയും ചെയ്തു. ഡച്ചു കപ്പിത്താനായ ഡെ ലനോയ് ഉൾപ്പെടെ ഇരുപത്തിനാലു ഡച്ചുകാർ പിടിയിലായി. എന്നാൽ മലയാളം ഗ്രന്ഥവരികളിൽ 9 പേരുകളേ പരാമർശിച്ചിട്ടുള്ളൂ. ഡച്ചുകാരെ സംബന്ധിച്ചിടത്തോളം അവരുടെ വ്യാപാരമോഹങ്ങൾക്ക് ഏറ്റ കനത്ത പ്രഹരമായിരുന്നു ഇത്. കേരളത്തെ സൈനിക ശക്തിയെ കുറച്ചു കണ്ട ഈ സന്ദർഭത്തിനു ശേഷം അവർ ഒരിക്കലും ഉയിർത്തെഴുന്നേല്പ് നടത്തിയില്ല. അവരുടെ ഏക ശക്തി കേന്ദ്രമായ കൊച്ചിയിലേയ്ക്ക് അവർ മടങ്ങി. മാർത്താണ്ഡ വർമ്മയെ സംബന്ധിച്ചിടത്തോളം കുളച്ചൽ യുദ്ധം ഒരു നിർണ്ണായക സംഭവമായിരുന്നു. തിരുവിതാംകൂറിനെ സംബന്ധിച്ചൊളം അതിന്റെ വളർച്ചയിൽ ഈ യുദ്ധം നിർണായകമായ പങ്ക് വഹിച്ചു. പിന്നീട് കായംകുളം രാജ്യത്തിന്റെ കീഴടങ്ങലിനും ഈ യുദ്ധം സഹായകമായി. ഈ യുദ്ധത്തിൽ തടവിൽ പിടിക്കപ്പെട്ട ഡി ലനൊയി തിരുവിതാംകൂർ സൈന്യത്തിന് ആവശ്യമായ പരിശീലനം നൽകുന്നതിനു മാർത്താണ്ഡവർമ്മയെ സഹായിച്ചു. ഒരു വിദേശ ശക്തിക്ക് 
ഏഷ്യയുടെ മണ്ണിൽ ഒരു പ്രാദേശിക ഭരണാധികാരിയോട് തോറ്റു പിൻവാങ്ങേണ്ടി വന്ന ആദ്യ യുദ്ധമായിരുന്നു ഇത്.

## അവലംബം

## കുറിപ്പുകൾ
 

വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:കേരളത്തിൽ നടന്ന യുദ്ധങ്ങൾ
യൂണികോഡ് കൺസോർഷ്യം

ലോകഭാഷകളിലെ ലിപികളുടെ കമ്പ്യൂട്ടറുകളിലുള്ള ആവിഷ്കാരത്തിനായി നിർമ്മിച്ചിരിക്കുന്ന ഒരു മാനദണ്ഡമായ യൂണികോഡിന്റെ പ്രവർത്തനങ്ങൾ ഏകോപിപ്പിക്കുന്ന ലാഭരഹിത സംഘടനയാണ് **യൂണികോഡ് കൺസോർഷ്യം** അല്ലെങ്കിൽ **യൂണിക്കോഡ് ഫോറം**. ലോകത്ത് നിലനിൽക്കുന്ന എല്ലാഭാഷകളേയും ഒരുമിച്ചവതരിപ്പിക്കുക എന്നതാണ് ഈ സംഘടനയുടെ പ്രഖ്യാപിത ലക്ഷ്യം. എല്ലാ പ്രാദേശിക ഭാഷാ ഉപയോക്താക്കൾക്കും അവരവരുടെ ഭാഷകളിൽ കമ്പ്യൂട്ടർ ഉപയോഗിക്കാനുള്ള അവസരം സൃഷ്ടിച്ചതാണ് യൂണീകോഡിന് പിന്നിൽ പ്രവർത്തിക്കുന്ന യൂണീകോഡ് കൺ‌സോർഷ്യത്തിന്റെ സംഭാവന. ഈ സംഘടനയുടെ ഔദ്യോഗിക സൈറ്റാണ് യൂണീകോഡ് ഡോട്ട് ഓർഗ്.

## അവലംബം

## പുറത്തേക്കുള്ള കണ്ണികൾ
* ദി യൂണികോഡ് കൺസോർഷ്യം

വർഗ്ഗം:വിവരസാങ്കേതികവിദ്യാധിഷ്ഠിത സംഘടനകൾ
--Xcq5678 (സംവാദം) 12:26, 25 മേയ് 2014 (UTC)
ജനുവരി 12

ഗ്രിഗോറിയൻ കലണ്ടർ പ്രകാരം **ജനുവരി 12** വർഷത്തിലെ 12-ആം ദിനമാണ്. വർഷാവസാനത്തിലേക്ക് 353 ദിവസങ്ങൾ കൂടിയുണ്ട് (അധിവർഷങ്ങളിൽ 354).

## ചരിത്രസംഭവങ്ങൾ

* 1528 &ndash; ഗുസ്താവ് ഒന്നാമൻ സ്വീഡനിലെ രാജാവായി.
* 1866 - റോയൽ എയ്റോനോട്ടിക്കൽ സൊസൈറ്റി ലണ്ടനിൽ രൂപം കൊണ്ടു.
* 1895 &ndash; ദ നാഷണൽ ട്രസ്റ്റ് ബ്രിട്ടനിൽ സ്ഥാപിതമായി.
* 1908 &ndash; ഐഫൽ ടവറിൽ നിന്നും ആദ്യ ബഹുദൂര റേഡിയോ സന്ദേശം അയക്കപ്പെട്ടു.
* 1945 - രണ്ടാം ലോകമഹായുദ്ധം: റെഡ് ആർമി വിസ്റ്റുലർ ഓഡർ ആക്രമണം ആരംഭിച്ചു.
* 1970 - നൈജീരിയൻ ആഭ്യന്തരയുദ്ധത്തിന് അന്ത്യം കുറിച്ചു Biafra കീഴടക്കി.
* 2004 - ലോകത്തിലെ ഏറ്റവും വലിയ സമുദ്രകപ്പലായ ആർ എം എസ് ക്വീൻ മേരി 2 അതിന്റെ ആദ്യയാത്ര നടത്തി.
* 2005 - ഡീപ് ഇംപാക്റ്റ് കേപ് കനവേഴ്സിൽ ഡെൽറ്റ II റോക്കറ്റിൽനിന്ന് വിക്ഷേപിച്ചു.
* 2006 &ndash; സൗദി അറേബ്യയിലെ മിനായിൽ ഹജ്ജ് കർമ്മത്തിനിടെ തിക്കിലും തിരക്കിലും പെട്ട് 362 പേർ മരിച്ചു.
* 2015 - കാമറൂണിലെ കൊലോഫാറ്റായിലെ 143 ബൊക്കോ ഹരാം ഭീകരരെ സർക്കാർ ആക്രമികൾ കൊന്നു.
* 2016 - ഇസ്താംബുളിലെ ബ്ലൂ മോസ്ക്ക്ക് സമീപമുള്ള ബോംബിംഗിൽ പത്ത് പേർ കൊല്ലപ്പെടുകയും 15 പേർക്ക് പരിക്കേൽക്കുകയും ചെയ്തു.


## ജനനം
* 1863 &ndash; സ്വാമി വിവേകാനന്ദൻ, ഇന്ത്യൻ തത്ത്വചിന്തകൻ
* 1972 &ndash; പ്രിയങ്ക ഗാന്ധി, ഇന്ത്യൻ രാഷ്ട്രീയപ്രവർത്തക

## മരണം
* 1976 &ndash; അഗതാ ക്രിസ്റ്റി, ഇംഗ്ലീഷ് എഴുത്തുകാരി (ജ. 1890)
* 2005 &ndash; അംരീഷ് പുരി, ഇന്ത്യൻ നടൻ (ജ. 1932)

## മറ്റു പ്രത്യേകതകൾ
* ദേശീയ യുവദിനം (ഇന്ത്യ)

വർഗ്ഗം:ജനുവരി 12
ചിട്ടി

നിക്ഷേപത്തിന്റെയും വായ്പയുടേയും സ്വഭാവസവിശേഷതകളുള്ളതും   വ്യക്തിപരമായ ആവശ്യങ്ങൾക്ക് കൂട്ടായ്മയുടെ പങ്കാളിത്തമുണ്ടാക്കുന്ന ഒരു സാമ്പത്തിക വിനിമയ സംവിധാനമാണ് **ചിട്ടി** അഥവാ **കുറി**. മുൻ നിശ്ചിതമായ അടവുതുകയും തവണകളും ആവശ്യമനുസരിച്ച് വിളിച്ചെടുക്കാനുള്ള സൌകര്യവും ഇതിന്റെ പ്രത്യേകതകളാണ്. 
## പേരിനു പിന്നിൽ
ചിട്ഠി (चिट्ठी) എന്ന ഹിന്ദി പദത്തിൽ (സന്ദേശം, കത്ത്, കുറിപ്പ്) നിന്നാണ്‌ മലയാളത്തിലെ ചിട്ടി ഉണ്ടായത്. . കുറി എന്ന വാക്കിനും കുറിപ്പ് എന്നുതന്നെയാണ്‌ അർത്ഥം.

## ചിട്ടി കേരളത്തിൽ
ലഘുചിത്രം|കെ എസ് എഫ് ഇ ചിട്ടി നറുക്കെടുപ്പ്
കാലാകാലമായി നിലനിന്നു പോന്ന സമ്പ്രദായമാണ് ചിട്ടി. കേരളത്തിൽ ഇതെന്നാരംഭിച്ചു എന്ന് കണ്ടുപിടിക്കുക പ്രയാസമാണ്‌. വിദേശങ്ങളിൽ നിന്നു കേരളത്തിലെത്തിയ ചില വ്യാപാരികളായിരിക്കാം ഈ രീതി പരിചയപ്പെടുത്തിയത് എന്ന് ചിലർ കരുതുന്നു. ശക്തൻ തമ്പുരാന്റെ കാലത്ത് തൃശൂരിൽ ചിട്ടി നടത്തിയിരുന്നതായി രേഖകൾ നിരവധി ഉണ്ട്. 1975-ല് അടിയന്തരാവസ്ഥക്കാലത്ത് ചിട്ടി നടത്തിപ്പിനു പ്രതിസന്ധി നേരിട്ടെങ്കിലും അതിനെ മറികടക്കാൻ അത്തരം നിയമങ്ങൾ ഇല്ലാത്ത അന്യ സംസ്ഥാനങ്ങളിൽ മുഖ്യകാര്യാലയം ആരംഭിച്ച് ശാഖകൾ കേരളത്തിൽ തുടങ്ങിയും ചിട്ടി വ്യവസായം വീണ്ടും പുഷ്ടിപ്രാപിച്ചു. പ്രസിദ്ധ ബാങ്കുകളായ സൗത്ത് ഇന്ത്യൻ ബാങ്ക്, കാത്തലിക് സിറിയൻ ബാങ്ക്, ധനലക്ഷ്മി ബാങ്ക് എന്നിവ ആദ്യകാലത്ത് ചിട്ടി നടത്തിയിരുന്ന വൻ‌കിട സ്ഥാപനങ്ങയിരുന്നു.

1975 ലെ തിരു-കൊച്ചി ചിട്ടി നിയമവും മലബാർ ചിട്ടി നിയമവും സംയോജിപ്പിച്ച്  തയ്യാറാ‍ക്കിയ കേരള ചിട്ടി നിയമം സുപ്രീം കോടതിയുടെ വിധിയോടെ 2012 മെയ്  മാസം  മുതൽ അസാധു ആയതിനാൽ കേന്ദ്ര ചിട്ടി നിയമമാണ് ഇപ്പോൾ നിലവിലുള്ളത്. ജമ്മുവിലേയും ഹരിയാനയിലേയും ഷോപ്പ്‌ ആക്‌റ്റ്‌ അനുസരിച്ച് ജമ്മു, ഫരീദാബാദ്‌ എന്നിവിടങ്ങളിൽ നിന്ന് ആരംഭിച്ച് കേരളത്തിൽ നടത്തി വരുന്ന ചിട്ടി കമ്പനികൾക്കും ഇത് ബാധകമാക്കിയിട്ടുണ്ട്.

കേരളത്തിൽ സർക്കാർ തലത്തിൽ കെ.എസ്.എഫ്.ഇയും സഹകരണ മേഖലയിൽ സഹകരണ ബാങ്കുകളും സ്വകാര്യ മേഖലയിൽ  സമുദായ സംഘടനകൾ മുതൽ വൻകിട കമ്പനികൾ വരെയുള്ള സ്ഥാപനങ്ങൾ കുറി മേഖലയിൽ സജീവമാണ്‌.

## ഘടന
ചിട്ടിയിലെ ഉപഭോക്താവ് *ചിറ്റാളൻ* എന്നറിയപ്പെടുന്നു.ചിട്ടി നടത്തുന്ന ആളെ അഥവ സ്ഥാപനത്തെ ഫോർമാൻ അല്ലെങ്കിൽ തലയാൾ എന്നു വിളിക്കുന്നു.

## വിവിധ തരം ചിട്ടികൾ
*പൂവൽ കുറി
*മാസകുറി
* ആഴ്ച ചിട്ടി
* പ്രതിമാസ ലേല ചിട്ടി

## പ്രമുഖ സ്ഥാപനങ്ങൾ
*കെ.എസ്.എഫ്.ഇ.
*നിരവത്ത് ജൂബിലി ചിറ്റ്സ് ഇൻഡ്യാ പ്രൈവറ്റ് ലിമിറ്റഡ്
*മുത്തൂറ്റ് 
*ഗോകുലം
*ജെൻറ്റിൽമാൻ ചിറ്റ് ഫണ്ടസ് കമ്പനി (ഇന്ത്യ )പ്രൈവറ്റ് ലിമിറ്റഡ് ,തലയോലപ്പറമ്പ്
*ബി.ആർ.ഡി.ഫിനാൻസ് ലിമിറ്റഡ്
*ന്യൂ മില്ലേനിയം കുറീസ്
*പൂരം കുറീസ്
*ശുകപുരം കുറീസ്

## പുറത്തേക്കുള്ള കണ്ണികൾ
*http://www.arts.cornell.edu/econ/sklonner/stefan/chits.pdf 
*http://gov.ua.nic.in/society/acts/hchit.htm  ചിട്ടി ഫണ്ട്സ് ആക്റ്റ് 1982
*http://niravathjubily.co.in/  **നിരവത്ത് ജൂബിലി ചിറ്റ്സ്**

## അവലംബം



വർഗ്ഗം:സാമ്പത്തികം
റേഡിയോ ഡുംഡും

thumb|200px|right|റേഡിയോ ഡുംഡും സോഫ്റ്റ്‌വേർ. 
24 മണിക്കൂറും പ്രവർത്തിക്കുന്ന ലോകത്തെ ആദ്യത്തെ സൌജന്യ മലയാളം ഇൻറർനെറ്റ് റേഡിയോ സർവ്വീസാണ് **റേഡിയോ ഡുംഡും**.കൊച്ചിആസ്ഥാനമായി പ്രവർത്തിക്കുന്ന ഡിജിറ്റൽ എയ്റ്റ് എന്ന കമ്പനിയാണിതിനുപിന്നിൽ. മുഴുവൻ സമയ സംപ്രേഷണം ആരംഭിച്ചു കഴിഞ്ഞ റേഡിയോ ഡംഡം ലോകമെമ്പാടുമുള്ള മലയാളികൾക്ക് സിനിമ ഗാനങ്ങളും മറ്റു മലയാള പ്രോഗ്രാമുകളും നൽകുന്നു.
അമേരിക്ക,കാനഡ,യൂറോപ്പ്,ഗൾഫ്,ഓസ്ട്രേലിയ,സിംഗപ്പൂർ,ജർമ്മനി എന്നീ രാജ്യങ്ങളിൽ കുറഞ്ഞ കാലയളവിനുള്ളിൽ ശ്രോതാക്കളെ നേടാൻ സാധിച്ചു വെന്ന് കമ്പനി അവകാശപ്പെടുന്നു. എളുപ്പത്തിൽ ഈ ഇൻറർനെറ്റ് റേഡിയോ സേവനം ആസ്വദിക്കാൻ ഒരു ചെറിയ സോഫ്റ്റ്വെയറും കമ്പനി സൌജന്യമായി ലഭ്യമാക്കിയിട്ടുണ്ട്.

## പുറമേക്കുള്ള കണ്ണികൾ
*ഔദ്യോഗിക വെബ്സൈറ്റ് 

വർഗ്ഗം:വെബ്സൈറ്റുകൾ
ടാറ്റാ നാനോ

**ടാറ്റ നാനോ** എന്നത് ടാറ്റാ മോട്ടോർസ് പുറത്തിറക്കിയ ഇന്ത്യയിലെ ആദ്യത്തെ ഏറ്റവും വില കുറഞ്ഞ ചെറുകാർ ആണ്..ഇത് ആദ്യമായി പ്രദർശിപ്പിച്ചത് 2008 ജനുവരി 10-ന്‌ ന്യൂഡൽഹയിൽ നടന്ന ഒമ്പതാമത് ഓട്ടോ എക്സ്പോയിലാണ്‌.
## സവിശേഷതകൾ

താരതമ്യേന കുറഞ്ഞ ഉല്പാദന ചെലവും, വിലയുമാണ്‌ പ്രധാന‍ സവിശേഷത .

കുറഞ്ഞ പരിരക്ഷണ ചിലവ്, ഉയർന്ന മൈലേജ്.

ഭാരത് സ്റ്റേജ് -III, യൂറോ -IV എന്നിവ പ്രകാരമുള്ള മലിനീകരണനിയന്ത്രണങ്ങൾ പാലിക്കുന്നു.

നീളം മാരുതി 800-നേക്കാൾ 8% കുറവാണെങ്കിലും ഉ‍ൾവശം 21% കൂടുതലുണ്ട്.

വില നികുതികളുൾപ്പെടാതെ ഒരു ലക്ഷം രൂ‍പയാണ് ആദ്യം ഉണ്ടായിരുന്നത്, പിന്നീട് പല മോഡലുകൾക്കായി വെവ്വേറേ വിലനിലവാരം വന്നു, നിലവിൽ ഇന്ത്യയിൽ ഏറ്റവും വിലകുറഞ്ഞ കാർ നാനോ തന്നെയാണ്. ടാറ്റാ നാനോ 2012 എന്ന പേരിൽ പരിഷ്കരിച്ച പതിപ്പ് ഇറക്കിയിരുന്നു

## പരിസ്ഥിതി അവലോകനം
ആഗോളതാപനം മുഖ്യവിഷയമായിക്കൊണ്ടിരിക്കുന്ന ഇക്കാലത്ത് ടാറ്റാ നാനോ അന്തരീക്ഷ മലിനീകരണം വർദ്ധിക്കാൻ കാരണമാകുമെന്ന് പാശ്ച്യാത്യ പരിസ്ഥിതി നിരീക്ഷകർ അഭിപ്രായപ്പെടുന്നു. എന്നാൽ പാശ്ച്യാത്യ രാജ്യങ്ങൾ ഇപ്പോഴുണ്ടാക്കുന്ന അന്തരീക്ഷ മലിനീകരണം, സ്വയം നിയന്ത്രിക്കാൻ തയ്യാറാകാതെയുള്ള ഇത്തരം അഭിപ്രായങ്ങൾ ഇന്ത്യൻ വിദഗ്ദ്ധർ എതിർക്കുന്നു.

## അവലംബം


വർഗ്ഗം:ഇന്ത്യയിലെ കാറുകൾ
വർഗ്ഗം:ടാറ്റ കാറുകൾ
ക്രിസ് ഗോപാലകൃഷ്ണൻ

ഇന്ത്യൻ വ്യവസായിയും സോഫ്റ്റ്‌വെയർ എഞ്ചിനീയറും ഇൻഫോസിസിന്റെ ഏഴ് സ്ഥാപകരിൽ ഒരാളുമാണ്‌ **ക്രിസ് ഗോപാലകൃഷ്ണൻ**. ഇപ്പോൾ ഇദ്ദേഹം ഇൻഫോസിസിന്റെ എക്സിക്യുട്ടീവ് വൈസ്ചെയർമാനായി പ്രവർത്തിക്കുന്നു.

2011 ൽ ക്രിസ് ഗോപാലകൃഷ്ണന് പദ്മഭൂഷൺ ലഭിച്ചു.

## ജീവിതരേഖ
1956-ൽ തിരുവനന്തപുരത്ത് ജനിച്ചു. മദ്രാസ് ഐ.ഐ.ടി.യിൽ നിന്ന് 1977 ൽ ഭൗതികശാസ്ത്രത്തിൽ എം.എസ്. സി.യും 1979 ൽ കംപ്യൂട്ടർ സയൻസിൽ എം.ടെക്കും നേടി. തുടർന്ന്  1979 ൽ മുംബൈയിലെ പട്‌നി കംപ്യൂട്ടേഴ്സ് എന്ന സ്വകാര്യസ്ഥാപനത്തിൽ സോഫ് ട് വെയർ എൻജിനീയറായി കരിയർ ആരംഭിച്ചു. 1981 ൽ ഇതേ സ്ഥാപനത്തിൽ അസിസ്റ്റൻറ് പ്രോജക്ട് മാനേജറായി. ഇക്കാലത്താണ്  റൂർക്കലയിലെ ഉരുക്കുനിർമ്മാണശാലയ്ക്കുവേണ്ടി എൽ. ഡി. കൺവേർട്ടറുകളെ നിയന്ത്രിക്കുന്ന ഡിസ്ട്രിബ്യൂട്ടഡ് പ്രോസസ് കൺട്രോൾ സിസ്റ്റം വികസിപ്പിക്കുന്നതിൽ നിർണായകമായ പങ്കു വഹിച്ചത്.

1981-ൽ എൻ.ആർ. നാരായണമൂർത്തിയും മറ്റ് അഞ്ചുപേരുമൊത്ത് ഇൻഫോസിസ് സ്ഥാപിച്ചു. ആദ്യഘട്ടത്തിൽ വിവിധ വിദേശരാജ്യങ്ങളിലെ  കമ്പനികൾക്കുവേണ്ടിയുള്ള  ഇൻഫർമേഷൻ സിസ്റ്റം വികസിപ്പിക്കുന്നതിലെ ഡിസൈൻ, ഡെവലപ് മെൻറ്  എന്നിവയുടെ ചുമതല വഹിച്ചു. 1987-94 കാലത്ത് സ്ഥാപനത്തിൻറെ വൈസ് പ്രസിഡൻറ് പദവിയോടെ സാങ്കേതികവിഭാഗത്തിൻറെ ചുമതല വഹിച്ചു.  2007 ജൂൺ 22ന് ഇൻഫോസിസിൻറെ സി.ഇ.ഒ.യും മാനേജിങ് ഡയരക്ടറുമായി ചുമതലയേറ്റു. 
ACM, IEEE, IEEE കംപ്യൂട്ടർ സൊസൈറ്റി എന്നിവയിൽ അംഗമാണ്. 
## മറ്റു പദവികൾ
* കേരളത്തിലെ ഇന്ത്യൻ ഇൻസ്റ്റിറ്റ്യൂട്ട് ഒഫ് ഇൻഫർമേഷൻ ടെക് നോളജി ആൻഡ് മാനേജ് മെൻറിൻറെ ചെയർമാൻ
* കർണാടകയിലെ ബോർഡ്  ഒഫ് ഇൻഫർമേഷൻ ടെക് നോളജി  എജ്യുക്കേഷൻ സ്റ്റാൻഡാർഡ് സിൻറെ വൈസ് ചെയർമാൻ
* കോൺഫെഡറേഷൻ ഒഫ് ഇന്ത്യൻ ഇൻഡസ്ട്രീസ് സതേൺ റീജിയണൽ കൗൺസിലിൻറെ വൈസ് ചെയർമാൻ

## അവലംബം



വർഗ്ഗം:ഇൻഫോസിസ് സ്ഥാപകർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:കേരളത്തിലെ വ്യവസായികൾ
വർഗ്ഗം:ഇന്ത്യൻ വ്യവസായികൾ
വർഗ്ഗം:1955-ൽ ജനിച്ചവർ
പി.എൻ.സി. മേനോൻ

ഒരു ഇന്ത്യൻ വ്യവസായിയും,ശോഭ ഗ്രൂപ്പിന്റെ സ്ഥാപകനുമാണ്‌  **പാലക്കാട്‌ പല്ലാവൂർ നടുവക്കാട്ട്‌ ചെന്താമരാക്ഷമേനോൻ**  ( **പി.എൻ.സി. മേനോൻ**). ഇപ്പോൾ ഇദ്ദേഹം ശോഭ ഗ്രൂപ്പിന്റെ ചെയർമാൻ ആണ്‌. ജനിച്ചത് കേരളത്തിൽ ആണെങ്കിലും ഇപ്പോൾ ഇദ്ദേഹത്തിന്‌ ഒമാനി പൗരത്വം ആണുള്ളത്. ഫോർബ്‌സ് മാസികയുടെ  2007-ലെ‍ ലോകത്തിലെ ഏറ്റവും വലിയ കോടീശ്വരരിൽ 754-ആം സ്ഥാനം ആണ്‌ മേനോന്‌ നൽകിയിട്ടുള്ളത്.
## അവലംബം


വർഗ്ഗം:ഇന്ത്യൻ വ്യവസായികൾ
വർഗ്ഗം:1948-ൽ ജനിച്ചവർ
എഡ്‌മണ്ട് ഹിലാരി

ടെൻസിങ് നോർഗേയോടൊപ്പം1953-ൽ എവറസ്റ്റ്‌ കൊടുമുടി ആദ്യമായി കീഴടക്കിയ പർവ്വതാരോഹകനാണ്‌ **എഡ്‌മണ്ട് ഹിലാരി**. ന്യൂസിലാണ്ടിൽ 1919 ജൂലൈ 20-നു ജനിച്ച അദ്ദേഹം 2008 ജനുവരി 11-ന്‌ ഹൃദയസ്തംഭനം മൂലം അന്തരിച്ചു.

വർഗ്ഗം:പർവ്വതാരോഹകർ
വർഗ്ഗം:എവറസ്റ്റ് കീഴടക്കിയവർ
വർഗ്ഗം:1919-ൽ ജനിച്ചവർ
നിതംബം

ഇടുപ്പെല്ലിനു പുറകിലായി ഗോളാകൃതിയിലുള്ള ശരീരഭാഗമാണ് **നിതംബം (മലദ്വാരം)**. ചന്തി, കുണ്ടി, ഗുദം എന്നീ പേരുകളിലും അറിയപ്പെടുന്നു. മറ്റ് ജീവജാലങ്ങളെ അപേക്ഷിച്ച് മനുഷ്യരിൽ നിതംബം ലൈംഗിക അവയവമായി പരിഗണിക്കപ്പെടുന്നു. മനുഷ്യരിൽ നിതംബത്തിന്റെ ഗോളാകാരവും വലിപ്പവും ഇതിന്റെ ആകർഷണീയത വെളിവാക്കുന്നു. സ്ത്രീകളുടെ സൗന്ദര്യത്തിലും, പുരുഷന്മാരുടെ ആകാരത്തിനും നിതംബങ്ങൾക്കുള്ള പങ്ക് വളരെ വലുതാണ്. നിതംബത്തിന് എതിർവശത്താണ് മനുഷ്യരുടെ ലൈംഗികാവയങ്ങൾ കാണപ്പെടുന്നത്. രോമാവൃതമായ ഇവിടം ഗുഹ്യഭാഗം എന്ന് പറയുന്നു. നിതംബത്തിന്റെ അടിയിലുള്ള ദ്വാരമാണ് മലദ്വാരം. ഇതിന് മുകളിൽ മലാശയവും തുടർന്നുള്ള അവയവങ്ങളും കാണപ്പെടുന്നു. ഈ അവയവത്തിലൂടെ വിസർജ്യവസ്തുക്കൾ പുറത്തുപോകുന്നു.

Studio Jean Jacques Lequeu.jpg|Jean-Jacques Lequeu (c. 1785).
Étude de fesses.jpg|Félix Vallotton (c. 1884).


വർഗ്ഗം:ശരീരാവയവങ്ങൾ
കാണം (വിവക്ഷകൾ)

* കാണം (ധനം)
* കാണം എന്ന പുരാതന കാല സാമ്പത്തിക നയം
* കാണം (അളവു തൂക്കം)
* കാണം (നാണയം)
* മുതിരയുടെ പര്യായം
* എണ്ണയാട്ടുന്ന ചക്കിനെ കാണം എന്നും പറയും
* കാക്കയുടെ പര്യായം
മാഹി നദി

പടിഞ്ഞാറൻ ഇന്ത്യയിലെ ഒരു നദിയാണ് **മാഹി**. മദ്ധ്യപ്രദേശിലാണ് ഇതിന്റെ ഉദ്ഭവം. ഉദ്ഭവസ്ഥാനത്തുനിന്ന് രാജസ്ഥാനിലെ വഗദ് പ്രദേശത്തുകൂടി ഒഴുകി ഗുജറാത്തിൽ പ്രവേശിക്കുന്നു. കാംബേയ്ക്കടുത്തുവച്ച് അറബിക്കടലിൽ പതിക്കുന്നു. ആകെ നീളം ഏകദേശം 500 കിലോമീറ്ററാണ്. ഏകദേശം 40000 ചതുരശ്ര കിലോമീറ്റർ പ്രദേശത്തെ ജലം മാഹി നദിയിൽ ഒഴുകിയെത്തുന്നു. 

ബോംബെയിലെ മാഹി കന്ത ഏജൻസിക്ക് ആ പേര് ലഭിച്ചത് മാഹി നദിയിൽ നിന്നാണ്. അറബിക്കഥകളിൽ പലതിലും പരാമർശിക്കപ്പെടുന്ന മെഹ്‌വാസികൾ എന്ന പർ‌വതവാസികളായ കൊള്ളക്കാരുടേയും പേരിന്റെ ഉദ്ഭവം മാഹി നദിയാണ്.

## പുറത്തേക്കുള്ള കണ്ണികൾ
* മാഹി നദീതടം(ഡിപ്പാർട്മെന്റ് ഓഫ് ഇറിഗേഷൻ,ഗവൺ‌മെന്റ് ഓഫ് രാജസ്ഥാൻ ) 
 

വർഗ്ഗം:ഇന്ത്യയിലെ നദികൾ
മങ്കട നിയമസഭാമണ്ഡലം

മലപ്പുറം ജില്ലയിലെ  പെരിന്തൽമണ്ണ താലൂക്കിലെ അങ്ങാടിപ്പുറം, കൂട്ടിലങ്ങാടി, കുറുവ, മക്കരപ്പറമ്പ്, മങ്കട, മൂർക്കനാട്, പുഴക്കാട്ടിരി എന്നീ ഗ്രാമപഞ്ചായത്തുകൾ ഉൾപ്പെടുന്ന നിയോജകമണ്ഡലമാണ് **മങ്കട നിയമസഭാമണ്ഡലം**. മഞ്ഞളാംകുഴി അലിയാണ് ഇപ്പോൾ ഈ മണ്ഡലത്തെ പ്രതിനിധീകരിക്കുന്നത്.

{ "type": "ExternalData",  "service": "geoshape",  "ids": "Q13109815,Q13111399,Q13113768,Q13111364,Q16134126,Q13114210,Q16135460"} 

## 2008-ലെ നിയമസഭാപുനർനിർണ്ണയത്തിനു മുൻപ്
കുറുവ, മക്കരപ്പറമ്പ്, മങ്കട, പുലാന്തോൾ, മൂർക്കനാട്, കൂട്ടിലങ്ങാടി, പുഴക്കാട്ടിരി, കോഡൂർ, എടയൂർ, ഇരിമ്പിളിയം എന്നീ ഗ്രാമപഞ്ചായത്തുകൾ ഉൾപ്പെട്ടതായിരുന്നു മങ്കട നിയമസഭാമണ്ഡലം.

## '''മെമ്പർമാരും വോട്ടുവിവരങ്ങളും'''

   

## അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ജനുവരി 13

ഗ്രിഗോറിയൻ കലണ്ടർ പ്രകാരം **ജനുവരി 13** വർഷത്തിലെ 13-ആം ദിനമാണ്. വർഷാവസാനത്തിലേക്ക് 352 ദിവസങ്ങൾ കൂടിയുണ്ട് (അധിവർഷങ്ങളിൽ 353).

## ചരിത്രസംഭവങ്ങൾ

* 1602 &ndash; വില്യം ഷേക്സ്പിയറുടെ ദ മെറി വൈവ്സ് ഓഫ് വിൻഡ്സർ പ്രസിദ്ധീകരിച്ചു.
* 1610 &ndash; ഗലീലിയോ ഗലീലി വ്യാഴത്തിന്റെ നാലാമത് ഉപഗ്രഹമായ കാലിസ്റ്റോ കണ്ടെത്തി.
* 1822 - എപിഡൗറസിലെ ആദ്യ ദേശീയ സമ്മേളനത്തിൽ ഗ്രീക്ക് പതാകയുടെ രൂപകല്പന സ്വീകരിച്ചു.
* 1849 - വാൻകൂവർ ദ്വീപിൽ കോളനി സ്ഥാപിതമായി.
* 1910 - ആദ്യത്തെ പൊതു റേഡിയോ പ്രക്ഷേപണം നടക്കുന്നു; ന്യൂയോർക്കിലെ മെട്രോപൊളിറ്റൻ ഓപറ ഹൌസിൽ നിന്നും ഓപറസ് കാവല്ലേറിയ റുസ്റ്റിക്കാനയുടെയും പഗ്ലിയാച്ചിയുടെയും ഒരു ലൈവ് പെർഫോമൻസ് അയക്കുന്നു.
* 1930 &ndash; മിക്കി മൗസ് എന്ന കാർട്ടൂൺ കഥാപാത്രം പ്രസിദ്ധീകരിക്കപ്പെട്ടു.
* 1939 - ഓസ്ട്രേലിയയിലെ 20,000 ചതുരശ്ര കിലോമീറ്റർ സ്ഥലത്തെ ബ്ലാക് ഫ്രൈഡേ കാട്ടുതീ, 71 പേരുടെ ജീവൻ അപഹരിക്കുന്നു.
* 1942 - ഹെൻറി ഫോഡ് ഒരു പ്ലാസ്റ്റിക് ഓട്ടോമൊബൈൽ പേറ്റന്റ് സ്വന്തമാക്കി. അത് സാധാരണ നിരക്കിനേക്കാൾ 30% ഭാരം കുറവാണ്.
* 1964 &ndash; കൊൽക്കത്തയിൽ വർഗ്ഗീയ കലാപം.
* 2001 - ഇഎൽ സാൽവഡോറിൽ ഒരു ഭൂകമ്പം ഉണ്ടായി, 800 ൽ അധികം പേർ കൊല്ലപ്പെട്ടു.
* 2018 - ഹവായിയിലെ ഒരു മിസൈൽ സമരത്തെക്കുറിച്ച് തെറ്റായി അടിയന്തര മുന്നറിയിപ്പ് നൽകിയത് സംസ്ഥാനത്ത് വ്യാപകമായ പരിഭ്രാന്തി സൃഷ്ടിച്ചു.


## ജനനം
* 1913 &ndash; സി. അച്യുതമേനോൻ, കേരളത്തിന്റെ അഞ്ചാമത്തെ മുഖ്യമന്ത്രി
* 1948 &ndash; ഗജ് സിംഗ്, ജോധ്പൂർ മഹാരാജാവ്
* 1949 &ndash; രാകേഷ് ശർമ, ഇന്ത്യൻ ബഹിരാകാശ യാത്രികൻ

## മരണം

## മറ്റു പ്രത്യേകതകൾ

വർഗ്ഗം:ജനുവരി 13
ജനനം

right|thumb|A woman giving birth on a birth chair, circa 1515
മാതൃശരീരത്തിൽ നിന്ന് സന്താനങ്ങൾ ഉണ്ടാകുന്ന പ്രക്രിയയാണ് **ജനനം**. സസ്തനികളികളിൽ ഇത് പ്രസവം എന്നാണ് അറിയപ്പെടുന്നത്. സസ്തനികളുടെ ഗർഭകാലം കുഞ്ഞ് പുറത്തുവരുന്നതോടെ അവസാനിക്കുന്നു.

## പുറത്തേക്കുള്ള കണ്ണികൾ

വർഗ്ഗം:ജന്തുപ്രജനനരീതികൾ
വർഗ്ഗം:ജീവൻ
പ്രതിഷ്ഠ (വിവക്ഷകൾ)

*പ്രതിഷ്ഠ (ഛന്ദസ്സ്) 
*പ്രതിഷ്ഠ (മതം) - ഒരു ആരാധനാ മൂർത്തിയുടെ വിഗ്രഹ സ്ഥാപനകർമ്മം
ജനുവരി 14

ഗ്രിഗോറിയൻ കലണ്ടർ പ്രകാരം **ജനുവരി 14** വർഷത്തിലെ 14-ആം ദിനമാണ്. വർഷാവസാനത്തിലേക്ക് 351 ദിവസങ്ങൾ കൂടിയുണ്ട് (അധിവർഷങ്ങളിൽ 352).

## ചരിത്രസംഭവങ്ങൾ

* 1539 &ndash; സ്പെയിൻ ക്യൂബ കീഴടക്കി.
* 1761 &ndash; മൂന്നാം പാനിപ്പറ്റ് യുദ്ധം.
* 1907 -  ജമൈക്കയിൽ കിങ്സ്റ്റണിലെ ഭൂകമ്പം 1,000 ൽ അധികം ആളുകൾ കൊല്ലപ്പെട്ടു
* 1953 &ndash; ജോസിപ് ബ്രോസ് ടിറ്റൊ യൂഗോസ്ലാവിയൻ പ്രസിഡന്റായി.
* 1970 &ndash; മിഗ്-17 അതിനന്റെ ആദ്യ പറക്കൽ നടത്തി.
* 2005 &ndash; ഹൈജൻസ് പ്രോബ് ശനിയുടെ ഉപഗ്രഹമായ ടൈറ്റാനിൽ ഇറങ്ങി.
* 2011 - ടുണീഷ്യയുടെ മുൻ പ്രസിഡന്റ്, സീൻ എൽ അബിഡീൻ ബെൻ അലി തന്റെ ഭരണകൂടത്തിനെതിരെയും അഴിമതി നയങ്ങൾക്കും എതിരായ തെരുവ് പ്രകടനങ്ങൾക്കു ശേഷം സൗദി അറേബ്യയിലേക്ക് പലായനം ചെയ്തു. ടുണീഷ്യൻ വിപ്ലവത്തിന്റെ വാർഷികവും അറബ് വസന്തത്തിൻറെ ജനനവും ആയി ഇത് കണക്കാക്കപ്പെടുന്നു.


## ജനനം

## മരണം
* 1990 &ndash; മാണി മാധവ ചാക്യാർ, രംഗകലാകാരൻ (ജ. 1899)

## മറ്റു പ്രത്യേകതകൾ

വർഗ്ഗം:ജനുവരി 14
ഇന്ത്യൻ സൈന്യം

ഇന്ത്യാ രാജ്യത്തിന്റെ സൈനിക സേനയാണ് ഇന്ത്യൻ സായുധ സേന (Indian Armed Forces).  ഇതിൽ മൂന്ന് വിഭാഗങ്ങൾ ഉൾപ്പെടുന്നു: ഇന്ത്യൻ ആർമി, ഇന്ത്യൻ നേവി, ഇന്ത്യൻ എയർഫോഴ്സ്.

ഇന്ത്യൻ സൈന്യം പ്രധാനമായും കരസേന, നാവികസേന, വായു സേന, ഇന്ത്യൻ തീരസംരക്ഷണസേന  എന്നിവയാണ്. ഇത് രൂപവൽകരിച്ചിരിക്കുന്നത് ഇന്ത്യയുടെ സുരക്ഷക്കും അതിർത്തിസംരക്ഷണത്തിനുമായാണ്. ഇന്ത്യൻസൈന്യത്തിന്റെ സർവ്വസേനാപതി ഇന്ത്യൻ രാഷ്ട്രപതി ആണ്. ഇന്ത്യൻ സായുധ സേനയുടെ ഭരണനിയന്ത്രണം കേന്ദ്ര പ്രതിരോധ മന്ത്രാലയത്തിൽ നിക്ഷിപ്തമായിരിക്കുന്നു.

### മറ്റ് ലിങ്കുകൾ
* BharatRakshak.com- Informative site on the Indian Military
* Indian Armed Forces  - Indian military's official website
* Indian Air Force - Official website
* India Defence  - Military & Defence News
* ''Washington Post'' correspondent Amar Bakshi investigates the Indian perspective of the proposed U.S.-India Nuclear Deal 
* Indian Military Build-up  TIME.com

ഇന്ത്യൻ സൈന്യം

ഇന്ത്യൻ സൈന്യത്തിന്റെ പ്രധാന പങ്ക്

• ഇന്ത്യൻ സൈന്യത്തിന്റെ പ്രധാന പങ്ക് പ്രാദേശിക അഖണ്ഡത നിലനിർത്തുക, കലാപത്തിനും ബാഹ്യ ആക്രമണത്തിനും എതിരെ രാജ്യത്തെ പ്രതിരോധിക്കുക എന്നതാണ്.

• പ്രകൃതിദത്തമോ മനുഷ്യനിർമിതമോ ആയ ദുരന്തങ്ങളിൽ പൗരസമൂഹത്തെ സഹായിക്കുന്നതിന്.

• യുഎൻ സമാധാന ദൗത്യങ്ങൾക്കായി സൈനികരെ നൽകാൻ.

ഇന്ത്യൻ സൈന്യം

1237117 സജീവ സൈനികരും 960000 റിസർവ് സൈനികരും ഉള്ള ലോകത്തിലെ ഏറ്റവും വലിയ രണ്ടാമത്തെ നിലയമാണിത്.

ഇന്ത്യൻ സൈന്യം EIC (ഈസ്റ്റ് ഇന്ത്യൻ കമ്പനി) യിൽ നിന്നാണ് ഉത്ഭവിച്ചത്, അത് ഒടുവിൽ ബ്രിട്ടീഷ് ഇന്ത്യൻ സൈന്യമായി മാറി.

സൈനിക ദിനം - ജനുവരി 15

ഫീൽഡ് മാർഷൽ കിലോമീറ്ററിനുള്ള അംഗീകാരമായി ജനുവരി 15 ന് സൈനിക ദിനമായി ആചരിക്കുന്നു. കരിയപ്പ (അന്നത്തെ ലെഫ്റ്റനന്റ് ജനറൽ) 1949 ജനുവരി 15-ന് ഇന്ത്യൻ സൈന്യത്തിന്റെ ആദ്യ കമാൻഡർ-ഇൻ-ചീഫായി ചുമതലയേറ്റു.

ഇന്ത്യൻ സൈന്യത്തിന്റെ കമാൻഡറും അതിന്റെ തലവനും ഫോർ സ്റ്റാർ ജനറലായ ചീഫ് ഓഫ് ആർമി സ്റ്റാഫ് (COAS) ആണ്.

രണ്ട് ഉദ്യോഗസ്ഥർക്ക് ഫീൽഡ് മാർഷൽ പദവി, പഞ്ചനക്ഷത്ര പദവി, അത് മഹത്തായ ബഹുമാനത്തിന്റെ ആചാരപരമായ സ്ഥാനമാണ്.

സാം മനേക്ഷാ ഇന്ത്യയിലെ ആദ്യത്തെ ഫീൽഡ് മാർഷൽ ആയിരുന്നു, 1973 ജനുവരി 1 ന് അദ്ദേഹത്തിന് റാങ്ക് ലഭിച്ചു.

1986 ജനുവരി 15-ന് കോടണ്ടേര എം.കറിയപ്പയ്ക്ക് റാങ്ക് ലഭിച്ചു.

വർഗ്ഗം:ഇന്ത്യൻ സേന
ഉള്ളി (വിവക്ഷകൾ)

*ചുവന്നുള്ളി - ചെറിയ ഉള്ളി
*വെളുത്തുള്ളി - Garlic
*വലിയ ഉള്ളി (സബോള, സവാള) ചുവന്നതും വെളുത്തതും
*സ്പ്രിംഗ് ഒനിയൻ - ഉള്ളിയുടെ തണ്ട്
മുഹറം

|[ഇസ്ലാമിക കലണ്ടർ|ഹിജ്റ കലണ്ടറിലെ]] ഒന്നാമത്തെ മാസമാണ് **മുഹറം**. യുദ്ധം നിഷിദ്ധമാക്കിയ നാല് മാസങ്ങളിൽ ഒന്നാണ് മുഹറം. മുഹർറം 9, 10 ദിവസങ്ങളെ താസൂആ, ആശൂറാ എന്ന് വിളിക്കുന്നു. മുസ്‌ലിംകൾ ഈ ദിവസങ്ങളിൽ ഐച്ഛിക വ്രതമനുഷ്ടിക്കുന്നു. നബിമാരെ വിവിധ പരീക്ഷണങ്ങളിൽ നിന്നും ശത്രു ശല്യങ്ങളിൽ നിന്നും മറ്റും രക്ഷപ്പെടുത്തിയ ദിവസമാണത്‌. ഈ മാസത്തിൽ യുദ്ധം നിരോധിച്ചിരിക്കുന്നു.

## പ്രധാന സംഭവങ്ങൾ
ഇസ്ലാമിക ചരിത്രത്തിൽ സുപ്രധാനമായ ഒട്ടേറെ സംഭവങ്ങൾക്ക് സാക്ഷ്യം വഹിച്ച മാസമാണിത്. പ്രവാചകൻ മൂസയെയും അനുയായികളെയും ഫറോവയിൽ നിന്ന് രക്ഷിച്ച ദിനമെന്ന നിലക്കാണ് ജൂതവിഭാഗങ്ങളും മുസ്ലിംകളും ഇതിനെ പ്രാധാന്യത്തോടെ വീക്ഷിക്കുന്നത്. ഫറോവ കടലിൽ മുങ്ങിമരിക്കുന്നതും മുഹർറം 10 നാണ്. സുലൈമാൻ നബിക്ക് രാജാധികാരം ലഭിച്ചതും ഈ മാസത്തിലാണ് . നംറൂദ്ൻറെ തീകുണ്ഡാരത്തിൽ നിന്ന് ഇബ്രാഹിം നബിയെ അല്ലാഹുതആല രക്ഷിച്ചതും ഈ മാസമാണ്.

ഇസ്ലാമിക ചരിത്രത്തിലെ കർബല സംഭവും പ്രവാചക പുത്രൻ  ഹുസൈന്റെ രക്തസാക്ഷ്യവും ഈ ദിനത്തിലായിരുന്നു യൂസുഫ് നബി കിണറിൽ നിന്ന് രക്ഷപ്പെട്ടതും യൂനുസ് നബി തിമിംഗല വയറ്റിൽനിന്ന് രക്ഷപ്പെട്ടതും ഈ മാസത്തിലാണ്.

## 1️⃣ ഏത് മാസത്തിൽ വർഷം ആരംഭിക്കുക എന്ന ചർച്ചയിൽ മുഹറം മാസത്തിൽ എന്ന് പറഞ്ഞ സ്വഹാബി ആര് ?

## 2️⃣ കർബലയിൽ വെച്ച് മുഹറം 10 ന് മരണപ്പെട്ട സ്വഹാബി ആര് ?

## 3️⃣ മുഹറം 10 നെ വിളിക്കുന്ന അറബി പേരന്ത് ?

## 4️⃣ മൽസ്യത്തിൻ്റെ ഉദരത്തിൽ നിന്ന് പുറത്ത് വന്ന പ്രവാചകൻ ആര് ?

## 5️⃣ ഹിജ്റ വർഷം കണക്കാക്കൽ നബി സ്ര) തങ്ങളുടെ മദീനയിലേക്കുള്ള ഹിജ്റ മുതൽ എന്ന് പറഞ്ഞ സ്വഹാബി ആര് ?
*ആശൂറ

## അവലംബം

വർഗ്ഗം:ഹിജ്റ വർഷത്തിലെ മാസങ്ങൾ
മധു (വിവക്ഷകൾ)

*മധു - തേൻ എന്നതിന്റെ പര്യായം

## വ്യക്തികൾ
*മധു -ചലച്ചിത്ര നടൻ
*മധു ബാലകൃഷ്ണൻ - ചലച്ചിത്ര പിന്നണി ഗായകൻ
* മധു മുട്ടം
* മധു (അട്ടപ്പാടി)
മുഹറം (വിവക്ഷകൾ)

**മുഹറം** എന്ന വാക്കു കൊണ്ട് താഴെ പറയുന്ന എന്തിനെയും വിവക്ഷിക്കാം
*മുഹറം - അറബി മാസങ്ങളിലെ ഒന്നാമത്തെ മാസം
*ആശൂറ - മുഹറം പത്തിനുള്ള ആഘോഷം
സുലൈമാൻ (വിവക്ഷകൾ)

*സുലൈമാൻ നബി -ഇസ്ലാമിലെ ഒരു പ്രവാചകൻ
*സുലൈമാൻ-ഭാരതത്തിലും ചൈനയിലും സഞ്ചരിച്ചിട്ടുമുള്ള പേർഷ്യക്കാരനായ വ്യാപാരി. കേരളത്തിൽ വരികയും സഞ്ചാരക്കുറിപ്പുകൾ എഴുതുകയും ചെയ്തിട്ടുണ്ട്.
*സുൽത്താൻ സുലെയ്മാൻ - തുർക്കി സുൽത്താൻ
യൂസുഫ് (വിവക്ഷകൾ)

*യൂസുഫ് നബി-ഇസ്ലാമിലെ ഒരു പ്രവാചകൻ
*യൂസുഫ്-മുസ്ലീങ്ങളുടെ വിശുദ്ധ ഗ്രന്‌ഥമായ ഖുർആനിലെ പന്ത്രണ്ടാം അദ്ധ്യായമാണ്‌ യൂസുഫ്.
ഉള്ളി

Allium എന്ന ജനുസ്സിൽപ്പെടുന്ന സസ്യങ്ങളെയാണ്‌ പൊതുവെ **ഉള്ളി** എന്നു വിളിക്കുന്നത്. പാചകത്തിനും ഔഷധത്തിനും ഉപയോഗിക്കുന്ന ഒരു സസ്യമായ ഇതിന്റെ കാണ്ഡമാണ് ഉപയോഗിക്കുന്നത്.

ഉള്ളി പോഷക സമൃദ്ധമായ ഒരു പച്ചക്കറിയാണ്. ഇതിൽ അമിതമായ ഊർജം അഥവാ കാലറി കുറവാണ്. ഫൈബർ, വിറ്റാമിൻ സി, വിറ്റാമിൻ ബി ജീവകങ്ങൾ, പ്രത്യേകിച്ച് ബി 6, ഫോളേറ്റ് തുടങ്ങിയവ, നിരോക്സീകാരികൾ, പൊട്ടാസ്യം, മംഗനീസ് എന്നിവ അടങ്ങിയിരിക്കുന്നു. അതിനാൽ കറികളിൽ ഉള്ളി ചേർക്കുന്നത് തികച്ചും ആരോഗ്യകരമാണ് എന്ന്‌ പറയാം. 

* വലിയ ഉള്ളി അഥവാ സവാള - Onion
* ചുവന്നുള്ളി, ചെറിയ ഉള്ളി (ചുവന്ന ഉള്ളി) - Shallot
* വെളുത്തുള്ളി - ഗാർലിക്

## പുറത്തേക്കുള്ള കണ്ണികൾ
http://www.vfpck.org/docs/TechMoreml.asp?sub=PPR&ID=31
ഉള്ളിവർഗ്ഗത്തിൽ പെട്ട ചെടികൾ വൈദ്യശാസ്ത്രത്തിൽ ഉപയോഗിക്കപ്പെടുന്നു.

വർഗ്ഗം:ഉള്ളിവർഗ്ഗങ്ങൾ
വർഗ്ഗം:കേരളത്തിലെ സസ്യജാലം
1999-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
ചെമ്മീൻ (ചലച്ചിത്രം)

തകഴി ശിവശങ്കരപ്പിള്ളയുടെ *[[ചെമ്മീൻ (നോവൽ)|ചെമ്മീൻ]]* എന്ന നോവലിനെ അടിസ്ഥാനമാക്കി, 1965-ൽ രാമു കാര്യാട്ട് സംവിധാനം ചെയ്ത മലയാളചലച്ചിത്രമാണ് ***ചെമ്മീൻ***. എസ്.എൽ. പുരം സദാനന്ദനാണ് തകഴിയുടെ വിഖ്യാത നോവലിനെ ആസ്പദമാക്കി ഈ ചിത്രത്തിന്റെ തിരക്കഥ രചിച്ചത്.  മധു, സത്യൻ, കൊട്ടാരക്കര ശ്രീധരൻ നായർ, ഷീല, എസ്.പി. പിള്ള, അടൂർ ഭവാനി, ഫിലോമിന എന്നിവരാണ് പ്രധാനവേഷങ്ങളിൽ അഭ്രപാളിയിൽ അണിനിരന്നത്.

1965-ലെ ഏറ്റവും മികച്ച ചലച്ചിത്രത്തിനുള്ള രാഷ്ട്രപതിയുടെ സുവർണ്ണ കമലം ഈ സിനിമയ്ക്ക് ലഭിച്ചു. ഒരു ദക്ഷിണേന്ത്യൻ സിനിമയ്ക്ക് ആദ്യമായിട്ടാണ് ഈ അംഗീകാരം ലഭിച്ചത്. സാങ്കേതികപരമായും ഈ ചിത്രം മികച്ച് നിന്നു. ഈസ്റ്റ്മാൻ കളറിൽ പുറത്തിറങ്ങിയ ആദ്യ മലയാളചലച്ചിത്രങ്ങളിലൊന്നായിരുന്നു *ചെമ്മീൻ*.

## താരനിര

## ഗാനങ്ങൾ
വയലാറിന്റെ വരികൾക്ക് സലിൽ ചൗധരി സംഗീതം പകർന്ന അഞ്ച് ഗാനങ്ങളാണ് ചിത്രത്തിലുള്ളത്. *മാനസമൈനെ വരൂ*, *കടലിനക്കരെ പോണോരെ*, *പെണ്ണാളെ പെണ്ണാളെ*, *പുത്തൻ വലക്കാരെ* എന്നീ ഗാനങ്ങൾ അക്കാലത്തെ ഏറ്റവും വലിയ ഹിറ്റുകളായി മാറി.

## അൻപതാം വാർഷികം
2017 ൽ സംസ്ഥാന ചലച്ചിത്ര അവാർഡ് വിതരണ ചടങ്ങിൽ ചെമ്മീന്റെ അൻപതാം വാർഷികം ആഘോഷിക്കാൻ സാംസ്കാരിക വകുപ്പ് തീരുമാനിച്ചിരുന്നു. ചെമ്മീനിലെ അഭിനേതാക്കളെയും അണിയറപ്രവർത്തകരെയും ആദരിക്കുന്നതിനായി സിനിമ ചിത്രീകരിച്ച അമ്പലപ്പുഴ പുറക്കാട് പരിപാടി സംഘടിപ്പിക്കാനായിരുന്നു തീരുമാനം. ഇതിനെതിരേ പ്രതിഷേധവുമായി ധീവരസഭ രംഗത്തു വന്നു. ചെമ്മീൻ മൽസ്യതൊഴിലാളികളെ ആക്ഷേപിക്കുന്ന കൃതിയാണെന്നും അത് സിനിമയാക്കിയപ്പോൾ ദൃശ്യങ്ങളിലൂടെ അവഹേളനം പൂർത്തിയായെന്നും ഇവർ ആരോപിച്ചു. 

## അവലംബം

## പുറത്തേക്കുള്ള കണ്ണികൾ
* 
* ''ചെമ്മീൻ''  – മലയാളസംഗീതം.ഇൻഫോ

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:രാമു കാര്യാട്ട് സംവിധാനം ചെയ്ത ചലച്ചിത്രങ്ങൾ
വർഗ്ഗം:തകഴി കഥയെഴുതിയ ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
വർഗ്ഗം:സത്യൻ- ഷീല ജോഡി
ടി. അസനാർ കുട്ടി

പ്രമുഖ സ്വതന്ത്ര സമര സേനാനി, കേരളത്തിലെ കോൺഗ്രസ് പ്രസ്ഥാനത്തിലെ പ്രായം കൂടിയ കാരണവർ. കേരളത്തിലെ കോൺഗ്രസ് പ്രവർത്തകരും നേതാക്കളും **കുട്ടിക്ക** എന്ന പേരിൽ വിളിക്കുന്ന **ടി.അസനാർ കുട്ടി** മലപ്പുറം ജില്ലയിലെ താനൂർ സ്വദേശിയാണ്‌.
## ജീവിതരേഖ
thumb|300px|right|'''അസനാർ കുട്ടി''' മലപ്പുറത്തെ ഒരു പൊതു പരിപാടിയിൽ 
തുപ്പത്തിൽ അത്തൻറെയും കെ.കദിയകുട്ടിയുടെയും മകനായി 1914 ജൂൺ 18 ന് ജനിച്ച അസനാർ കുട്ടി സ്വാതന്ത്ര്യലബ്ധിക്ക് ശേഷം മലബാറിൽ കോൺഗ്രസ് പ്രസ്ഥാനം കെട്ടിപടുക്കുന്നതിൽ സജീവ പങ്ക് വഹിച്ച നേതാക്കളിൽ ഒരാളാണ്. താനൂർ ദേവധാർ സ്കൂളിൽ എട്ടാം ക്ലാസ് വിദ്യാർത്ഥിയായിരിക്കെ സ്വാതന്ത്ര്യ സമരത്തിൽ ആകൃഷ്ടനായി പഠനം ഉപേക്ഷിച്ച് കോൺഗ്രസ് പ്രസ്ഥാനത്തിൽ ചേർന്നു. സ്വാതന്ത്ര്യ സമര പ്രക്ഷോഭങ്ങളിൽ സജീവമായി പങ്കെടുത്ത അസനാർ കുട്ടി 1932-ൽ തിരൂർ റെയിൽ വേ സ്റ്റേഷൻ വഴി കടന്നുപോയ മഹാത്മാഗാന്ധിയെ മാലയിട്ട് സ്വീകരിച്ച നേതാക്കളിലൊരാളാണ്. 1957-ൽ ജവഹർലാൽ നെഹ്രു തിരൂർ റെയിൽവേ സ്റ്റേഷനിൽ വെച്ച് നടത്തിയ പ്രസംഗത്തിൻറെ പരിഭാഷകനും അസനാർ കുട്ടിയായിരുന്നു. 1957 ലും 1967 ലും നിയമസഭയിലേക്ക് മത്സരിച്ചെങ്കിലും പരാജയപ്പെട്ടു.
2008 ജനുവരി 13-ന് 94-ആമത്തെ വയസ്സിൽ ‍തിരൂരിലെ‍ സ്വകാര്യ ആശുപത്രിയിൽ വെച്ച് മരണപ്പെട്ടു.

## കുടുംബം
*ഭാര്യ: നെല്ലിക്കാപറമ്പിൽ ബീവികുട്ടി ഹജ്ജുമ്മ 
*മക്കൾ: അഡ്വകറ്റ് സെയ്ത് മുഹമ്മദ്, സൈതലവി,റുഖിയ,സഫിയ,നജ്മുന്നിസ 

 

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
കൂട്ടിലങ്ങാടി ഗ്രാമപഞ്ചായത്ത്

ലഘുചിത്രം|Koottilangadi Town, Malappuram
മലപ്പുറം ജില്ലയിലെ ഒരു  ഗ്രാമപഞ്ചായത്ത് ആണ് **കൂട്ടിലങ്ങാടി**. പെരിന്തൽമണ്ണ താലൂക്കിൽ, മങ്കട ബ്ളോക്കിലാണ് കൂട്ടിലങ്ങാടി ഗ്രാമപഞ്ചായത്ത് സ്ഥിതി ചെയ്യുന്നത്. കൂട്ടിലങ്ങാടി വില്ലേജ് പരിധിയിലുൾപ്പെടുന്ന കൂട്ടിലങ്ങാടി ഗ്രാമപഞ്ചായത്തിന് 20.92 ചതുരശ്ര കിലോമീറ്റർ വിസ്തീർണ്ണമുണ്ട്. മങ്കട നിയോജക മണ്ഡലത്തിൽ പെട്ട ഈ പഞ്ചായത്തിൽ 2001 ലെ കാനേഷുമാരി പ്രകാരം ഏകദേശം 26010 പേർ വസിക്കുന്നു.ഇതിൽ 12878 പുരുഷന്മാരും 13133 സ്ത്രീകളും ഉൾപെടുന്നു. മൊത്തം സാക്ഷരത 87.64 ശതമാനമാണ്.   1961-ൽ രൂപീകൃതമായ കൂട്ടിലങ്ങാടി ഗ്രാമപഞ്ചായത്തിന് 19 വാർഡുകളാണുള്ളത്.

### ചരിത്രം
പഴയ മദിരാശി പ്രവിശ്യയുടെ ഭാഗമായിരുന്ന മലബാർ ജില്ലയിലെ വള്ളുവനാട് താലൂക്കിലുൾപ്പെട്ട പ്രദേശമായിരുന്നു കൂട്ടിലങ്ങാടി. മങ്കട, പള്ളിപ്പുറം എന്നീ രണ്ടംശങ്ങളിലായി യഥാക്രമം കടുകൂർ, കോണോത്തുംമുറി, കൊഴിഞ്ഞിൽ, പെരിന്താറ്റിരി എന്നിങ്ങനെ നാലും, പള്ളിപ്പുറം, പടിഞ്ഞാറ്റുമുറി, വള്ളിക്കാപറ്റ എന്നിങ്ങനെ മൂന്നും ദേശങ്ങളായിരുന്നു അന്നുണ്ടായിരുന്നത്. 1961-ൽ പഞ്ചായത്ത് രൂപീകൃതമായപ്പോൾ കൂട്ടിലങ്ങാടി അംശത്തിന്റെ പേരു തന്നെ പഞ്ചായത്തിനും സ്വീകരിക്കപ്പെടുകയാണുണ്ടായത്.

### സ്ഥിതി-വിവരക്കണക്കുകൾ

### അതിരുകൾ
*വടക്കുഭാഗത്ത് ആനക്കയം പഞ്ചായത്ത്.
*കിഴക്കുഭാഗത്ത് മങ്കട, ആനക്കയം, മക്കരപ്പറമ്പ് പഞ്ചായത്തുത്തുകൾ
*തെക്കുഭാഗത്ത് കുറുവ, മക്കരപ്പറമ്പ് പഞ്ചായത്തുകളും, മലപ്പുറം മുനിസിപ്പാലിറ്റിയും
*പടിഞ്ഞാറുഭാഗത്ത് മലപ്പുറം മുനിസിപ്പാലിറ്റി. 
*പെരിന്തൽമണ്ണ, ഏറനാട്  താലൂക്കുകളുടെ  അതിർത്തിയായ കടലുണ്ടിപ്പുഴ തെക്കുപടിഞ്ഞാറ് അതിരിലൂടെ ഒഴുകുന്നു.

## വാർഡുകൾ
#പടിഞ്ഞാറ്റുമുറി  	 
#പടിഞ്ഞാറ്റുമുറി ടൌൺ 	
#ഉപ്പാരപ്പറമ്പ് 	 
#പട്ടിയിൽപ്പറമ്പ് 	
#പുളിയപ്പറമ്പ് 	
#നെല്ലിപ്പറമ്പ് 	
#വളളിക്കാപ്പറ്റ 	 
#പൂഴിക്കുന്ന് 	
#മങ്കട പളളിപ്പുറം 	
#കൊളപറമ്പ് 	
#പെരിന്താറ്റിരി 	
#ചെലൂർ 	 
#കടൂപ്പുറം 	
#പാറടി 	 
#കടുങ്ങൂത്ത് 	
#കടുകൂർ 	
#കൂട്ടിലങ്ങാടി 	
#മൊട്ടമ്മൽ 	
#ഉന്നംതല

## Image gallery
File:Koottilangadi.jpg|Koottilangadi


## അവലംബങ്ങൾ
*http://www.trend.kerala.gov.in 
*തദ്ദേശ സ്വയംഭരണവകുപ്പ് വെബ് സൈറ്റ് - കൂട്ടിലങ്ങാടി ഗ്രാമപഞ്ചായത്ത് 
*Census data 2001

### പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമപഞ്ചായത്തുകൾ